open-index/open-wikipedia-markdown huggingface dataset:
ପେମ୍ବ୍ରୋଲିଜୁମାବ

**ପେମ୍ବ୍ରୋଲିଜୁମାବ** (ପୂର୍ବ ନାମ **ଲାମ୍ବ୍ରୋଲିଜୁମାବ**, ବ୍ରାଣ୍ଡ ନାମ **କିଟ୍ରୁଡା**) ଏକ ଔଷଧର ନାମ ଯାହା କର୍କଟ ଇମ୍ମ୍ୟୁନୋଥେରାପିରେ ବ୍ୟବ‌ହୃତ ହୁଏ । ମେଲାନୋମା, ଫୁସଫୁସ କର୍କଟ, ମୁଣ୍ଡ ଏବଂ ବେକ କର୍କଟ, ହଜକିନ୍ସ ଲିମ୍ଫୋମା, ଗର୍ଭାଶୟ କର୍କଟ ଏବଂ ପାକସ୍ଥଳୀ କର୍କଟ ଇତ୍ୟାଦି ରୋଗମାନଙ୍କରେ ଚିକିତ୍ସାରେ ଦିଆଯାଏ । ଏହା ଶିରାଭ୍ୟନ୍ତର ଇଞ୍ଜକସନଦ୍ୱାରା ଧୀରେ ଧୀରେ ଦିଆଯାଏ । ଏହା ଏକ ଆଇଜିଜି୪ (IgG4) ଆଇସୋଟାଇପ ମାନିବିକ ଆଣ୍ଟିବଡି ଯାହା କର୍କଟ କୋଷର ପ୍ରତିରକ୍ଷା ପ୍ରଣାଳୀକୁ ଅବରୋଧ କରିଥାଏ ଏବଂ ଏହାଦ୍ୱାରା ଇମ୍ମ୍ୟୁନ ପ୍ରଣାଳୀ ସେମାନଙ୍କୁ ନଷ୍ଟ କରିଦିଏ ।ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ନିଭୋଲୁମାବର ବିକଳ୍ପ ଭାବରେ ଅଛି । ଯୁକ୍ତରାଜ୍ୟରେ ସାଧାରଣ ଡୋଜ ୨୦୨୦ ମସିହାରେ ପ୍ରତି ତିନି ସପ୍ତାହରେ ୫୨୬୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶି ୮,୭୬୦ ଡଲାର ଅଟେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବିଶ୍ୱନାଥ ଚୌଧୁରୀ

**ବିଶ୍ୱନାଥ ଚୌଧୁରୀ** (୮ ଡିସେମ୍ବର ୧୯୩୨ – ୧୦ ଅପ୍ରେଲ ୧୯୮୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୬୧ ଓ ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଷମ କଟକ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ବିଶ୍ୱନାଥ ଚୌଧୁରୀ ୧୯୩୨ ମସିହାର ଡିସେମ୍ବର ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନାରାୟଣ ଚୌଧୁରୀ ଓ ପତ୍ନୀଙ୍କ ନାମ ଶଶି ଦେବୀ ।

## ରାଜନୈତିକ ଜୀବନ 
ବିଶ୍ୱନାଥ ଚୌଧୁରୀ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ ।

## ମୃତ୍ୟୁ 
ବିଶ୍ୱନାଥ ଚୌଧୁରୀ ୧୯୮୭ ମସିହାର ଅପ୍ରେଲ ୧୦ ତାରିଖରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:୧୯୮୭ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:୩ୟ  ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ବିଶ୍ଵ ଦୁଗ୍ଧ ଦିବସ

ଦୁଗ୍ଧକୁ ଏକ ବିଶ୍ୱ ସ୍ତରୀୟ ଖାଦ୍ୟ ଭାବରେ ମହତ୍ତ୍ ପ୍ରଦାନ କରିବା ପାଇଁ **ସଂଯୁକ୍ତ ରାଷ୍ଟ୍ର ଖାଦ୍ୟ ଏବଂ କୃଷି ସଂଗଠନ** (FAO)ଦ୍ୱାରା **ବିଶ୍ୱ ଦୁଗ୍ଧ ଦିବସ**ର ପରିକଳ୍ପନା କରାଯାଇଥିଲା । ଏହି ଆନ୍ତର୍ଜାତୀୟ ଦିବସ ୨୦୦୧ ମସିହାଠାରୁ ପରଠାରୁ ପ୍ରତିବର୍ଷ ଜୁନ୍ ୧ ତାରିଖରେ ପାଳନ କରାଯାଇଆସୁଛି । ଦୁଗ୍ଧ ତଥା ଦୁଗ୍ଧ ଜନିତ ଅନ୍ୟାନ୍ୟ ସମସ୍ତ ଖାଦ୍ୟ ଏହି ଉଦ୍ୟୋଗ ସହିତ ଜଡ଼ିତ କାର୍ଯ୍ୟକଳାପ ପ୍ରତି ସମସ୍ତଙ୍କ ଧ୍ୟାନ ଆକର୍ଷଣ କରାଇବା ପାଇଁ ଏହି ଦିନଟି ଉଦ୍ଦିଷ୍ଟ ।

ବିଶ୍ୱ ଦୁଗ୍ଧ ଦିବସକୁ ପ୍ରଥମେ ୨୦୦୧ ମସିହାରେରେ ସଂଯୁକ୍ତ ରାଷ୍ଟ୍ର ଖାଦ୍ୟ ଏବଂ କୃଷି ସଂଗଠନ (FAO)ଦ୍ୱାରା ମନୋନୀତ କରାଯାଇଥିଲା । ଜୁନ୍ ୧ ତାରିଖକୁ ଏଥି ନିମିତ୍ତ ଚୟନ କରିବାର ଏକ କାରଣ ହେଉଛି ସେହି ବର୍ଷ ମଧ୍ୟରେ ବିଶ୍ୱର ଅନେକ ଦେଶ ଏକ ଦୁଗ୍ଧ ଦିବସ ପାଳନ କରିଆସୁଥିଲେ ।

ଏହି ଦିବସ ପାଳନର ମୁଖ୍ୟ ଲକ୍ଷ୍ୟ ହେଉଛି ଦୁଗ୍ଧ ଉତ୍ପାଦନ କ୍ଷେତ୍ର ଉପରେ ଅଧିକ ଧ୍ୟାନ ଦେବା, ଦୁଗ୍ଧର ପୌଷ୍ଟିକ ଗୁଣ ବିଷୟରେ ସଚେତନତା ସୃଷ୍ଟି କରିବା ତଥା ଏହି କ୍ଷେତ୍ରରେ ଜୀବିକା ଉପାର୍ଜନ କରୁଥିବା ବ୍ୟକ୍ତିବିଶେଷ ତଥା ସଂପ୍ରଦାୟଙ୍କ ସହାୟତା କରିବା । ସଂଯୁକ୍ତ ରାଷ୍ଟ୍ର ଖାଦ୍ୟ ଏବଂ କୃଷି ସଂଗଠନର ସଂଗୃହିତ ତଥ୍ୟରୁ ଜଣାଯାଏ ଯେ ଦୁଗ୍ଧ ଦୁଗ୍ଧ ଜନିତ ଅନ୍ୟାନ୍ୟ ଉତ୍ପାଦ କ୍ଷେତ୍ରଦ୍ୱାରା ଏକ ବିଲିୟନରୁ ଅଧିକ ଲୋକଙ୍କର ଜୀବିକା ସଶ୍ଳିଷ୍ଟ । ବିଶ୍ୱରେ ଛ ବିଲିୟନରୁ ଅଧିକ ଲୋକ ଦୁଗ୍ଧ ତଥା ଦୁଗ୍ଧ ଜାତ ଖାଦ୍ୟ ଖାଉଛନ୍ତି । ଏହି ଜାତୀୟ ଜାତୀୟ ଦର୍ଶାଏ ଯେ କ୍ଷୀର ଏକ ବିଶ୍ୱ ସ୍ତରୀୟ ଖାଦ୍ୟ ଅଟେ ।
## ଆଧାର 
ଶ୍ରେଣୀ:ସପ୍ତାହ
ମଙ୍ଗଳବାର

**ମଙ୍ଗଳବାର** ହେଉଛି ସପ୍ତାହର ତୃତୀୟ ଦିନ । ଏହା ସୋମବାର ପରେ ଏବଂ ବୁଧବାର ପୂର୍ବରୁ ଆସିଥାଏ  । ମଙ୍ଗଳବାରର ନାମ ମଙ୍ଗଳ ଶବ୍ଦରୁ ଉତ୍ପନ୍ନ ହୋଇଛି ଯାହାର ଅର୍ଥ ହେଉଛି ଶୁଭ । ମଙ୍ଗଳ ମଧ୍ୟ ସୌର ପ୍ରଣାଳୀରେ ଏକ ଗ୍ରହର ନାମ । 

* ମଙ୍ଗଳ ଅର୍ଥ ପବିତ୍ର ଏବଂ ଶୁଭ , ତେଣୁ ମଙ୍ଗଳବାରରେ ହିନ୍ଦୁମାନେ ଯେ କୌଣସି କାର୍ଯ୍ୟ ଆରମ୍ଭ କରିବା ଶୁଭ ବୋଲି ବିବେଚନା କରନ୍ତି ।
* ଗ୍ରୀସ୍ ଏବଂ ସ୍ପେନରେ ମଙ୍ଗଳବାର ଯେ କୌଣସି କାର୍ଯ୍ୟ ପାଇଁ ଅଶୁଭ ବୋଲି ବିବେଚନା କରାଯାଏ । ସେମାନଙ୍କର ପାରମ୍ପାରିକ ବିଚାର ଅନୁଯାୟୀ ମଙ୍ଗଳବାର ଦିନ ଯାତ୍ରା କରିବା କିମ୍ବା ବିବାହ କରିବା ଉଚିତ ନୁହେଁ ।

ଆନ୍ତର୍ଜାତୀୟ ମାନକ ISO 8601 ଅନୁଯାୟୀ, ସୋମବାର ହେଉଛି ସପ୍ତାହର ପ୍ରଥମ ଦିନ; ଏହି ହିସାବରେ, ମଙ୍ଗଳବାର ସପ୍ତାହର ଦ୍ୱିତୀୟ ଦିନ । କେତେକ ସାଧାରଣ ବ୍ୟବହୃତ କ୍ୟାଲେଣ୍ଡର ଅନୁଯାୟୀ, ବିଶେଷତଃ ଯୁକ୍ତରାଷ୍ଟ୍ରରେ ରବିବାର ହେଉଛି ସପ୍ତାହର ପ୍ରଥମ ଦିନ, ତେଣୁ ମଙ୍ଗଳବାର ସପ୍ତାହର ତୃତୀୟ ଦିନ । ଇସଲାମିକ ଦେଶମାନଙ୍କରେ, ଶନିବାର ହେଉଛି ସପ୍ତାହର ପ୍ରଥମ ଦିନ ଏବଂ ତେଣୁ ମଙ୍ଗଳବାର ହେଉଛି ସପ୍ତାହର ଚତୁର୍ଥ ଦିନ ।
## ଆଧାର 
ଶ୍ରେଣୀ:ସପ୍ତାହ
ରାଷ୍ଟ୍ରୀୟ ସୁରକ୍ଷା ଦିବସ

**ରାଷ୍ଟ୍ରୀୟ ସୁରକ୍ଷା ଦିବସ** ପ୍ରତିବର୍ଷ ୦୪ ମାର୍ଚ୍ଚରେ ଭାରତରେ ପାଳିତ ହୁଏ । ଏହି ଦିବସ ପାଳନର ମୂଳ ଉଦ୍ଦେଶ୍ୟ ହେଉଛି ସୁରକ୍ଷା ବାହିନୀରେ କାର୍ଯ୍ୟ କରୁଥିବା ସୈନ୍ୟମାନଙ୍କୁ ପ୍ରଶଂସା କରିବା ଏବଂ ସେମାନଙ୍କ ମନୋବଳ ବୃଦ୍ଧି କରିବା ଯାହା ଫଳରେ ସମସ୍ତ ଭାରତୀୟ ନାଗରିକ ନିଜକୁ ସୁରକ୍ଷିତ ମଣି ଶାନ୍ତିରେ ବସବାସ କରିପାରିବେ ।

ଏହି ଦିନଟି ମୁଖ୍ୟତଃ  ସମସ୍ତ ସୁରକ୍ଷା ବଳ ଯଥା ଗାର୍ଡ, ସେନା ଅଧିକାରୀ, ପୋଲିସ, ପାରା-ମିଲିଟାରି ବାହିନୀ, ତଥା ସେନା କାର୍ଯ୍ୟାଳୟରେ କାର୍ଯ୍ୟରତ ସମସ୍ତ କର୍ମଚାରୀଙ୍କୁ ସମର୍ପିତ । କାରଣ ସେମାନେ  ଦେଶର ସୁରକ୍ଷା ଦାୟୀତ୍ୱରେ ରହି ନିଜ ଜୀବନକୁ ବାଜି ଲଗାଇଥାନ୍ତି । ଭାରତର ସାମରିକ ଶକ୍ତି ହେଉଛି ବିଶ୍ୱର ତୃତୀୟ ବୃହତ୍ତମ ଶକ୍ତି କାରଣ ଏଥିରେ ୧.୩ ନିୟୁତରୁ ଅଧିକ କର୍ମଚାରୀଙ୍କ ସକ୍ରିୟ ଅଛନ୍ତି ।
## ଇତିହାସ 
ଭାରତର ଜାତୀୟ ସୁରକ୍ଷା ପରିଷଦ (NSC) ଏକ ସର୍ବୋଚ୍ଚ ଏଜେନ୍ସି ଭାବରେ ଜଣାଶୁଣା ଯାହା ଦେଶର ଅର୍ଥନୈତିକ, ରାଜନୈତିକ ରଣନୀତି ଏବଂ ସୁରକ୍ଷା ପ୍ରତି ଦୃଷ୍ଟି ଦେଇଥାଏ । ୧୯ ନଭେମ୍ବର ୧୯୯୮ରେ ତତ୍କାଳୀନ ପ୍ରଧାନମନ୍ତ୍ରୀ ଅଟଳ ବିହାରୀ ବାଜପେୟୀଙ୍କଦ୍ୱାରା ଭାରତର ଜାତୀୟ ସୁରକ୍ଷା ପରିଷଦ (NSC) ପ୍ରତିଷ୍ଠା କରାଯାଇଥିଲା । ଅଧୁନା ଭାରତର ଜାତୀୟ ସୁରକ୍ଷା ପରାମର୍ଶଦାତା ହେଉଛନ୍ତି ଅଜିତ କୁମାର ଡୋଭାଲ । ଜାତୀୟ ସୁରକ୍ଷା ସହ ଜଡ଼ିତ ପ୍ରସଙ୍ଗରେ ସେ ଜାତୀୟ ସୁରକ୍ଷା ପରିଷଦର ମୁଖ୍ୟ କାର୍ଯ୍ୟନିର୍ବାହୀ ତଥା ପ୍ରଧାନମନ୍ତ୍ରୀଙ୍କ ପ୍ରାଥମିକ ପରାମର୍ଶଦାତା ଭାବେ କାର୍ଯ୍ୟ କରିଥାନ୍ତି ।
## ଆଧାର 
## ବାହାର ଆଧାର 
ଶ୍ରେଣୀ: ମାର୍ଚ୍ଚ ମାସର ପାଳିତ ଦିବସ
ବିଶ୍ଵ ଉପଭୋକ୍ତା ଅଧିକାର ଦିବସ

**ବିଶ୍ୱ ଉପଭୋକ୍ତା ଅଧିକାର ଦିବସ** ପ୍ରତିବର୍ଷ ୧୫ ମାର୍ଚ୍ଚରେ ସାରା ବିଶ୍ୱରେ ପାଳିତ ହୁଏ । ଏହି ଦିବସ ପାଳନର ମୂଳ ଉଦ୍ଦେଶ୍ୟ ହେଉଛି ଉପଭୋକ୍ତା ଅଧିକାର ଆନ୍ଦୋଳନକୁ ଅଧିକ ସକ୍ରିୟ କରିବା ସହ ଉପଭୋକ୍ତା ଅଧିକାର ଏବଂ ଆବଶ୍ୟକତା ବିଷୟରେ ବିଶ୍ୱସ୍ତରୀୟ ସଚେତନତା ସୃଷ୍ଟି କରିବା । ଏହି ଦିବସରେ ସମସ୍ତ ଗ୍ରାହକଙ୍କର ଅଧିକାରକୁ ସମ୍ମାନ ଏବଂ ସୁରକ୍ଷା ଦିଆଯାଉ ବୋଲି ଦାବି କରିବା ସହ ଉପଭୋକ୍ତା ବିରୁଦ୍ଧରେ ବଜାରର ଅତ୍ୟାଚାର ଏବଂ ସାମାଜିକ ଅନ୍ୟାୟ ବିରୁଦ୍ଧରେ ପ୍ରତିବାଦ କରିବା ।
## ଇତିହାସ 
ବିଶ୍ୱ ଉପଭୋକ୍ତା ଅଧିକାର ଦିବସ ବାସ୍ତବରେ ରାଷ୍ଟ୍ରପତି ଜନ୍ ଏଫ୍ କେନେଡିଙ୍କ ଚିନ୍ତାଧାରଦ୍ୱାରା ଅନୁପ୍ରାଣିତ । ସେ ୧୫ ମାର୍ଚ୍ଚ ୧୯୬୨ରେ ଆମେରିକା କଂଗ୍ରେସକୁ ଏକ ସ୍ୱତନ୍ତ୍ର ବାର୍ତ୍ତା ପଠାଇଥିଲେ ଯେଉଁଥିରେ ସେ ଉପଭୋକ୍ତା ଅଧିକାର ପ୍ରସଙ୍ଗକୁ ଆନୁଷ୍ଠାନିକ ଭାବରେ ସମ୍ବୋଧିତ କରିଥିଲେ । ସେ ଏହା କରିବାରେ ପ୍ରଥମ ବିଶ୍ୱ ନେତା ଥିଲେ । ଉପଭୋକ୍ତା ଆନ୍ଦୋଳନ ପ୍ରଥମେ ୧୯୮୩ ମସିହାରେ ସେହି ତାରିଖରେ ଆନୁଷ୍ଠାନିକ ଭାବେ ଅରମ୍ଭ ହୋଇଥିଲା ଏବଂ ବର୍ତ୍ତମାନ ଗୁରୁତ୍ୱପୂର୍ଣ୍ଣ ପ୍ରସଙ୍ଗ ଏବଂ ଅଭିଯାନ ଉପରେ କାର୍ଯ୍ୟାନୁଷ୍ଠାନ ପାଇଁ ପ୍ରତ୍ୟେକ ବର୍ଷର ସେହି ଦିନକୁ ବିଶ୍ୱ ଉପଭୋକ୍ତା ଅଧିକାର ଦିବସ ଭାବେ ବ୍ୟବହାର କରିଥାଏ ।

## ଆଧାର 
## ବାହାର ଆଧାର 
ଶ୍ରେଣୀ: ମାର୍ଚ୍ଚ ମାସର ପାଳିତ ଦିବସ
ଡାହାଣୀ ଖୋଜା

ଘଟଣା ସ୍ୱିଜରଲାଣ୍ଡର ବାଡେନଠାରେ ଘଟିତ ହୋଇଥିଲା । ଚିତ୍ର - ଜୋହାନ ଜାକବ ୱିକ]]
**ଡାହାଣୀ ଖୋଜା**, କ‌ହିଲେ ଡାହାଣୀ ନାମଧାରୀ କୌଣସି ଲୋକ‌‌କୁ ବା ଗୁଣି ଗାରେଡ଼ିର ପ୍ରମାଣ ଥିଲେ ତାକୁ ଖୋଜିବାକୁ ବୁଝାଏ । ପ୍ରାୟ ୧୪୫୦-୧୭୫୦ ମସିହାର ମଧ୍ୟରେ ଆଧୁନିକ ୟୁରୋପର ଆରମ୍ଭରେ ଓ ଆମେରିକା କଲୋନୀ ସମୟର ଆଧୁନିକ କାଳରେ ଓ ତିରିଶ ବର୍ଷ କାଳର ଯୁଦ୍ଧ ବେଳେ ଡାହାଣୀ ବିଚାର କରାଯାଇ ପ୍ରାଯ ୩୫,୦୦୦ରୁ ୫୦,୦୦୦ ହତ୍ୟା କରାଯିବାର ପ୍ରମାଣ ପ୍ରୋଟେଷ୍ଟାଣ୍ଟମାନେ ପାଇଥିଲେ । ୟୁରୋପରେ ଅଷ୍ଟାଦଶ ଶତାବ୍ଦୀରେ ଶେଷ ଡାହାଣୀ ହତ୍ୟା କରାଯାଇଥିଲା । ଆଫ୍ରିକା ଓ ଏସିଆ ଭଳି ଦେଶମାନଙ୍କରେ, ସବ-ସାହାର ଆଫ୍ରିକା ଓ ପାପୁଆ ନିଉ ଗିନି ଅଞ୍ଚଳରେ ଡାହାଣୀ ଖୋଜା ହେବାର ଖବର ମିଳୁଛି ଓ ସାଉଦି ଆରବ ତ‌ଥା କାମେରୁନରେ ଏହା ବିରୁଦ୍ଧରେ କାନୁନ ବିଧେୟକ ପାସ ହୋଇଛି । 

ପ୍ରଚଳିତ ଭାଷାମାନଙ୍କରେ ରାଜଦ୍ରୋହୀ, ଅବିଶ୍ୱାସୀ ଲୋକଙ୍କୁ ରାଜନୈତିକ ପ୍ରତିଦ୍ୱନ୍ଦୀ କାରଣରୁ ଖୋଜାଯିବାକୁ ଏହି 'ଡାହାଣୀ ଖୋଜା' ପରିସରରେ ନିଆଯାଉଛି ଯାହାର ମୂଳ ଲକ୍ଷ ବିରୋଧୀମାନଙ୍କୁ ହତ୍ୟା କରିବା ରହୁଛି । ଏଥିରେ ନୈତିକତା ଆତଙ୍କ ବା ସାମୁହିକା ଉନ୍ମାଦନା ରହୁଛି । 

## ମାନବ ବିଜ୍ଞାନ କାରଣ
ସାରା ପୃଥିବୀରେ ଗୁଣିଗାରେଡ଼ି ନିମନ୍ତେ ବିଭିନ୍ନ ସମାଜରେ ଡାହାଣୀ ଖୋଜା ଚାଲିଛି । ରୋଗ ଓ ମୃତ୍ୟୁ ଜନିତ ଦୁର୍ଭଗ୍ୟ କବଳରେ ଥିବା ଲୋକ‌କୁ ଗୁଣିଆମାନେ ଡାହାଣୀ ଲାଗିଥିବା କଥା କ‌ହି ଏକ ମନ୍ଦ ଧାରଣା ସୃସ୍ଟି କରିବାରେ ସକ୍ଷମ ହୁଅନ୍ତି । ଆମେରିକା, ଏସିଆ ଓ ଆଫ୍ରିକାରେ ଏହିଭଳି କାମ ସାମୟିକ ଭାବରେ ହେଉଥିବାର ରିପୋର୍ଟ ମିଳୁଛି ଯାହା ଗୁଣିଗାରେଡ଼ିର ମାନବିକ ସଂସ୍କୃତିର ଏକ ବିଶ୍ୱାସ ଭାବରେ ପରିଚିତ ହେଉଛି ।

ଏକ ଅନୁଶୀଳନରୁ ଜଣାଯାଏ, ଗୁଣୀଗାରେଡ଼ି ବିଶ୍ୱାସ ସ‌ହିତ ଅଣସାମାଜିକ ମନୋବୃତ୍ତି ଜଡ଼ିତ ଥାଏ ଯେପରିକି ନିମ୍ନ ସ୍ତରର ବିଶ୍ୱାସ । ଅନ୍ୟ ଏକ ଅନୁଶୀଳନରୁ ଜଣାଯାଏ, ଅଧିକ ଆୟ ଯୋଗୁ ଅଧିକ ଡାହାଣୀ ହତ୍ୟା ତାଞ୍ଜାନିଆରେ ହୁଏ ।

କଥାରେ ଅଛି ଜଣେ ଲୋକ ଆଉ ଜଣେ ଲୋକ ଉପରେ ଯାଦୁ କରିଥିଲେ ଓ ଯଦି ତାହା ପ୍ରମାଣିତ ହୋଇ ନାହିଁ, ତା'ହେଲେ ଯାଦୁରେ ପ୍ରଭାବିତ ଲୋକ ଗୋଟିଏ ପବିତ୍ର ନ‌ଦୀକୁ ନେଇ ତାହାକୁ ବୁଡ଼େଇ ଦିଆଯାଏ । ଯଦି ସେ ବୁଡ଼ିଯାଏ ତେବେ ଯାଦୁ କରିଥିବା ଲୋକ ତାର ଘର ନେଇଯିବ । ଯଦି ଲୋକର କୌଣସି କ୍ଷତି ନ ହୁଏ, ତେବେ ନ‌ଦୀ ତାକୁ ନିରପରାଧ ଥିବା ବିଶ୍ୱାସ କରାଯାଏ ଓ ତେବେ ଯାଦୁ କରିଥିବା ଲୋକ‌କୁ ମୃତ୍ୟୁ ଦିଆଯାଏ ଓ ସେହି ଲୋକର ଘର ଅନ୍ୟ ଲୋକଟି ନେଇଯାଏ ।

### ଭାରତ
୧୯୭୨ ମସିହା ପୂର୍ବରୁ ଭାରତରେ ଡାହଣୀ ଖୋଜାର କୌଣସି ଲିପିବଦ୍ଧ ପ୍ରମାଣ ମିଳିନାହିଁ । ୧୯୭୨ ମସିହାର ଭାରତରେ ପ୍ରଥମ ସାନ୍ତାଳୀ ଜନ ଜାତି ଲୋକଙ୍କ ମଧ୍ୟରେ ଡାହାଣୀ ଖୋଜା ପ୍ରମାଣ ମିଳିଛି । କମ୍ପାନୀ ଶାସନ ସମୟରେ ସିଙ୍ଗଭୂମ ଜିଲ୍ଲାର ଛୋଟନାଗପୁର ଡିଭିଜାନରେ ଡାହାଣୀ ଭାବରେ ଦୋଷୀ କରାଯାଇଥିବା ଲୋକ‌କୁ କେବଳ ମାରିଦିଆଯାଏ ନାହିଁ, ତାହାର ସମସ୍ତ ସମ୍ପର୍କୀୟମାନଙ୍କୁ ମଧ୍ୟ ମାରିଦିଆଯାଏ ଯେପରି ଭବିଷ୍ୟତାରେ ସେମାନେ ପ୍ରତିଶୋଧ ନେବେ ନାହିଁ । ଛୋଟନାଗପୁର କ୍ଷେତ୍ରରେ ଅଧିକାଂଶ ଲୋକ ଆଦିବାସୀ ସାନ୍ତାଳୀ ଥିଲେ । ସେହି ସାନ୍ତାଳୀ ଲୋକମାନଙ୍କର ଡାହାଣୀ ବିଶ୍ୱାସ ଥିଲା । ସେମାନଙ୍କୁ ଡରୁଥିଲେ ଓ ସେମାନେ ଅଣସାମାଜିକ କାର୍ଯ୍ୟରେ ଲିପ୍ତ ରହୁଥିବା ବିଶ୍ୱାସ ଥିଲା । ସେମାନଙ୍କର ଗାଈ ଗୋରୁଙ୍କୁ ଜ୍ୱର କରେଇ ମାରିଦେବା କ୍ଷମତା ଥିବା ଅନ୍ଧ ବିଶ୍ୱାସ ଥିଲେ । ସୁତରାଂ ରୋଗରୁ ମୁକ୍ତି ପାଇବା ପାଇଁ ଡାହାଣୀଙ୍କୁ ମାରିଦେଉଥିଲେ । 

## ଆଧାର
ଶ୍ରେଣୀ:ଚଳଣି
ଡକ୍ସିଲାମାଇନ

**ଡକ୍ସିଲାମାଇନ** ଏକ ପ୍ରଥମ ଶ୍ରେଣୀର ଆଣ୍ଟିହିସ୍ଟାମିନ ଔଷଧ ଯାହା ନିଦ୍ରାହୀନତା ଏବଂ ଆଲର୍ଜିର ଚିକିତ୍ସା ପାଇଁ ଦିଆଯାଏ । ନିଦ୍ରାହୀନତା ପାଇଁ ଏହାର ବ୍ୟବହାର ସ୍ୱଳ୍ପ ମିଆଦି ହେବା ଉଚିତ୍ । ଏହାର ପ୍ରଭାବ ପ୍ରାୟ ଅଧ ଘଣ୍ଟା ମଧ୍ୟରେ ଅନୁଭୂତ ହୁଏ । ଅଇ ଓ ଗର୍ଭଧାରଣର ବାନ୍ତି ପାଇଁ ଜୀବସାର ବି୬ ସ‌ହିତ ଏହା ଦିଆଯାଏ । ଏହା ପାଟିରେ ଦିଆଯାଏ । ଏହା ଏଚ୧ ରିସେପ୍ଟରର ପ୍ରଭାବକୁ ଅବରୋଧ କରି କାର୍ଯ୍ୟକ୍ଷମ ହୁଏ । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ୨୦୨୦ ମସିହା ସୁଦ୍ଧା ୨୫ ମିଗ୍ରାର ୩୦ଟି ଟାବଲେଟ୍ ପାଇଁ ଏହାର ମୂଲ୍ୟ ୧୦ ଡଲାରରୁ କମ୍ ଅଟେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସାରଙ୍ଗଧର କାଡ୍ରାକା

**ସାରଙ୍ଗଧର କାଡ୍ରାକା** (ଜନ୍ମ: ୪ ଜାନୁଆରୀ ୧୯୪୯) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି । ୧୯୯୦ ଓ ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଷମ କଟକ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ ଓ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ସାରଙ୍ଗଧର କାଡ୍ରାକା ୧୯୪୯ ମସିହାର ଜାନୁଆରୀ ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମାଳତୀ ନାୟକ କାଡ୍ରାକା ଓ ପତ୍ନୀଙ୍କ ନାମ ନିରୁପମା କାଡ୍ରାକା ।

## ରାଜନୈତିକ ଜୀବନ 
ସାରଙ୍ଗଧର କାଡ୍ରାକା ଓଡ଼ିଶା ରାଜନୀତିରେ ପ୍ରଥମେ ଜନତା ଦଳର ଓ ପରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:୧୯୪୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:୧୦ମ  ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ବିଶ୍ଵ ପୋଲିଓ ଦିବସ

୨୪ ଅକ୍ଟୋବର ଦିନ ସାରା ବିଶ୍ୱରେ **ବିଶ୍ୱ ପୋଲିଓ ଦିବସ** ପାଳନ କରାଯାଏ । ପୋଲିଓ ବିରୁଦ୍ଧରେ ପ୍ରଥମ ଟୀକା ପ୍ରସ୍ତୁତ କରିଥିବା ଜୋନାସ୍ ସାକ୍‌ଙ୍କ ଜନ୍ମଦିନ ୨୪ ଅକ୍ଟୋବରକୁ ସ୍ମରଣ କରିବା ପାଇଁ ରୋଟାରୀ ଇଣ୍ଟରନ୍ୟାସନାଲ୍ଦ୍ୱାରା ବିଶ୍ୱ ପୋଲିଓ ଦିବସ ପ୍ରତିଷ୍ଠା କରାଯାଇଥିଲା ।

## ଇତିହାସ 
ପ୍ରଥମେ ଏହି ନିଷ୍କ୍ରିୟ ପୋଲିଓ ଭାଇରସ୍ ଟିକା ବ୍ୟବହାର ହେଲା ଏବଂ ପରେ ଆଲବର୍ଟ ସାବିନଙ୍କଦ୍ୱାରା ବିକଶିତ ହୋଇଥିବା ପୋଲିଓ ବୁନ୍ଦା ତିଆରି ହେଲା । ୧୯୮୮ ମସିହାରେ ପୋଲିଓ ନିରାକରଣ ଉଦ୍ଦେଶ୍ୟରେ ପ୍ରତିଷ୍ଠିତ Global Polio Eradication Initiative ମାଧ୍ୟମରେ ଏସବୁର ବ୍ୟବହାର କରାଯିବା ଫଳରେ ପୋଲିଓ ୯୯ ଶତକଡା ହ୍ରାସ ପାଇଛି ।

## ଆଧାର 
## ବାହାର ଆଧାର 
ଶ୍ରେଣୀ:ଅକ୍ଟୋବର ମାସର ପାଳିତ ଦିବସ
ଜାତିସଂଘର ଅନ୍ତଃରାଷ୍ଟ୍ରୀୟ ଭିନ୍ନକ୍ଷମ ଦିବସ

ଜାତିସଂଘର ଅନ୍ତଃରାଷ୍ଟ୍ରୀୟ ଭିନ୍ନକ୍ଷମ ଦିବସ ବା **ଅନ୍ତଃରାଷ୍ଟ୍ରୀୟ ଭିନ୍ନକ୍ଷମ ଦିବସ** (ଡିସେମ୍ବର ୩) ହେଉଛି ୧୯୯୨ ମସିହାରୁ ମିଳିତ ଜାତିସଂଘଦ୍ୱାରା ପ୍ରୋତ୍ସାହିତ ହୋଇଥିବା ଏକ ଆନ୍ତର୍ଜାତୀୟ ଉତ୍ସବ । ଏହି ଦିବସ ପାଳନର ଲକ୍ଷ୍ୟ ହେଉଛି ବିକଳାଙ୍ଗଙ୍କ ସମସ୍ୟା ବିଷୟରେ ଆଲୋକପାତ କରି ସେମାନଙ୍କୁ ଭିନ୍ନକ୍ଷମ ଭାବେ ପ୍ରୋତ୍ସାହିତ କରିବା ଏବଂ ଭିନ୍ନକ୍ଷମଙ୍କ ସମ୍ମାନ, ଅଧିକାର ଏବଂ କଲ୍ୟାଣ ପାଇଁ ସମର୍ଥନ ସଂଗ୍ରହ କରିବା । ଏହା ସହିତ ରାଜନୈତିକ, ସାମାଜିକ, ଅର୍ଥନୈତିକ ଏବଂ ସାଂସ୍କୃତିକ ଜୀବନର ପ୍ରତ୍ୟେକ କ୍ଷେତ୍ରରେ ଭିନ୍ନକ୍ଷମଙ୍କ ସକାଶେ ପ୍ରାପ୍ତ ହେବାକୁ ଥିବା ଲାଭ ବିଷୟରେ ସଚେତନତା ସୃଷ୍ଟି କରିବା ।
ଏହାକୁ ମୂଳତଃ ୨୦୦୭ ପର୍ଯ୍ୟନ୍ତ "ଅନ୍ତର୍ଜାତୀୟ ଭିନ୍ନକ୍ଷମ ଦିବସ" କୁହାଯାଉଥିଲା । ପ୍ରତିବର୍ଷ ଏହି ଦିନରେ ଭିନ୍ନକ୍ଷମଙ୍କ ଏକ ଭିନ୍ନ ପ୍ରସଙ୍ଗ ଉପରେ ଧ୍ୟାନ ଦିଆଯାଇଥାଏ ।

## ଇତିହାସ 
ସମଗ୍ର ବିଶ୍ୱରେ ଅନ୍ତଃରାଷ୍ଟ୍ରୀୟ ଭିନ୍ନକ୍ଷମ ଦିବସ ପାଳନ ପଛରେ ଏକ ଘଟଣା ଜଡ଼ିତ ଅଛି । ମାର୍ଚ୍ଚ ୧୯୫୬ରେ ବେଲଜିୟମରେ ଏକ ମର୍ମନ୍ତୁଦ ଖଣି ଦୁର୍ଘଟଣାରେ ଅନେକ ଲୋକଙ୍କର ମୃତ୍ୟୁ ହୋଇଥିଲା । ୫୦୦୦ରୁ ଅଧିକ ଆହତ ଅଥବା ସ୍ଥାୟୀ ଭାବରେ ଅକ୍ଷମ ହୋଇଗଲେ । ସେମାନଙ୍କର ଜୀବନ ଦୁଃଖଦାୟକ ହୋଇଗଲା । ସେମାନଙ୍କ ପ୍ରତି ସହାନୁଭୂତି ଏବଂ ଦୟାଭାବରୁ, ଅନେକ ସାମାଜିକ ସଂଗଠନ ସ୍ୱତଃସ୍ଫୁର୍ତ୍ତ ଭାବରେ ଚିକିତ୍ସା ଏବଂ ପୁନର୍ବାସ କାର୍ଯ୍ୟ ପାଇଁ ଆଗକୁ ଆସିଲେ । ପରବର୍ତ୍ତୀ ବର୍ଷ, ଜୁରିଚରେ, ବିଶ୍ୱର ଅନେକ ସଂଗଠନ ମିଳିତ ଭାବରେ ଏକ ବିଶାଳ ଆନ୍ତର୍ଜାତୀୟ ସମ୍ମିଳନୀ ଡକାଇଲେ । ସେଠାରୁ, ଅକ୍ଷମ ଲୋକଙ୍କ ବାଧାବିଘ୍ନଗୁଡ଼ିକ ବିଷୟରେ ସମସ୍ତ ବିବରଣୀଗୁଡିକର ସବିଶେଷ ତଥ୍ୟ ଉପରେ ଆଲୋଚନା ହୁଏ । ଭିନ୍ନକ୍ଷମଙ୍କ କଲ୍ୟାଣ ପାଇଁ ଅନେକ ପ୍ରସ୍ତାବ ଏବଂ କାର୍ଯ୍ୟକ୍ରମ ସେଠାରେ ସର୍ବସମ୍ମତି କ୍ରମେ ଗ୍ରହଣ କରାଯାଇଥିଲା । ସେହି ଦିନଠାରୁ, ସମଗ୍ର ବିଶ୍ୱରେ ଏହି ବିଶୈଷ ଦିନଟି ଭିନ୍ନକ୍ଷମଙ୍କ ପାଇଁ ଏକ ସାହାଯ୍ୟର ହାତ ବଢାଇବାର ଏକ ଦିନ ହୋଇଗଲା ।
## ଆଧାର 
ଶ୍ରେଣୀ:ଡିସେମ୍ବର ମାସର ପାଳିତ ଦିବସ
ପମି ବାଇ

**ପରମଜିତ ସିଂହ ସିଧୁ** (), ଜଣେ ପାତିଆଲାର ଲୋକ ଯିଏ ବ୍ୟବସାୟରେ **ପମି ବାଇ** ନାମରେ ପରିଚିତ, ଓ ଭାରତୀୟ ଗାୟକ, ଗୀତ ଲେଖକ ଓ ଭାଙ୍ଗରା ନର୍ତ୍ତକ ।

ପଞ୍ଜାବର ପାରମ୍ପରିକ ଲୋକ ନୃତ୍ୟ ଭାଙ୍ଗରା ସ‌ହିତ ପଞ୍ଜାବୀ ସଙ୍ଗୀତ ଦୁନିଆରେ ତାଙ୍କୁ ଜଣେ ପ୍ରସିଦ୍ଧ ସଙ୍ଗୀତକାର ଭାବରେ ଚର୍ଚ୍ଚା କରାଯାଏ । ୧୯୮୭ରେ ଅଶକେ ଗୀତ ଗାଇବା ପରଠାରୁ ସେ ଜାତୀୟ ଧ୍ୟାନ ପାଇବା ପରେ ସେ ୧୨ଟି ଆଲବମ ରେକର୍ଡ଼ କରିଛନ୍ତି ଓ ତାଙ୍କ ବ୍ୟାଣ୍ଡ ସ‌ହିତ ସାରା ପୃଥିବୀରେ ପ୍ରଦର୍ଶନ କରିଛନ୍ତି ।  ପଞ୍ଜାବୀ ଲୋକ ସଙ୍ଗୀତକୁ ତାଙ୍କର ଅବଦାନ ନିମନ୍ତେ ଦିଲ୍ଲୀର ରାଷ୍ଟ୍ରପତି ଭବନଠାରେ ଭାରତର ପ୍ରେସିଡେଣ୍ଟ ପ୍ରଣବ ମୁଖର୍ଜୀ ତାଙ୍କୁ ୪ ଅକ୍ଟୋବର ୨୦୧୬ରେ ସଙ୍ଗୀତ ନାଟକ ଏକାଡେମୀ ପୁରସ୍କାର ପ୍ରଦାନ କରିଥିଲେ ।

## ପ୍ରାକ୍ ଜୀବନ
ସର୍ଦ୍ଦାର ପରତାପ ସିଂହ ବାଘିଙ୍କ ପୁତ୍ର ଥିଲେ ଓ ସଙ୍ଗରୁର ଜିଲ୍ଲା, ପଞ୍ଜାବ, ଭାରତର ଜଖେପାଲରେ ଜନ୍ମଗ୍ରହଣ କରିଥିଲେ । ବାଲ୍ୟ କାଳରେ ପଞ୍ଜାବର ଲୋକ ନୃତ୍ୟ ଭାଙ୍ଗରା ପ୍ରତି ସେ 
ସମୟକ୍ରମେ ଆକର୍ଷିତ ହୋଇଥିଲେ ଓ ବିଭିନ୍ନ ବିଦ୍ୟାଳ‌ୟ ଉତ୍ସବରେ ଭାଗ ନେବାକୁ ଆରମ୍ଭ କଲେ । ପରବର୍ତ୍ତୀ କାଳରେ କଲେଜ ଜୀବନରେ ଆନ୍ତର୍ବିଶ୍ୱବିଦୟାଳୟ ଉତ୍ସବମାନଙ୍କରେ ଭାଗ ନେଲେ ଓ ଅବଶେଷରେ ଭାଙ୍ଗରାର ନୃତ୍ୟ ନିର୍ଦ୍ଦେଶକରେ ପରିଣତ ହେଲେ । ଏମଏ ପଢ଼ୁଥିବା ବେଳେ ସେ ସୌଖୀନ ଭାବରେ ଗୀତ ଗାଇବାକୁ ଆରମ୍ଭ କରିଥିଲେ । ୧୯୮୨ ମସିହାରେ ସେ 'ନାଚଦି ଜ‌ୱାନୀ' ନାମକ ତାଙ୍କର ପ୍ରଥମ ଗୀତ ରେକର୍ଡ଼ କରିଥିଲେ । ପରବର୍ତ୍ତୀ କାଳରେ ସେ ୨୦ଟି ଦେଶରେ ଭ୍ରମଣ କରି ସେହି ସ୍ଥାନମାନଙ୍କରେ ଭାଙ୍ଗରା ନୃତ୍ୟ ଓ ଲୋକ ସଙ୍ଗୀତ ପ୍ରଦର୍ଶନ କରିଥିଲେ । ଖାଲି ସମୟରେ ସେ ଥିଏଟରର ହାସ୍ୟ କଳାକାର ଭାବରେ ରାମ ଲୀଳା ସ୍ଟେଜରେ କାମ କରିଥିଲେ । 

## ସଙ୍ଗୀତ ଜୀବନ
ନରିନ୍ଦର ବିବାଙ୍କ ସ‌ହିତ ପମି ବାଇ ତାଙ୍କର ପ୍ରଥମ କାସେଟ ୧୯୮୭ ମସିହାର ରେକର୍ଡ଼ କରିଥିଲେ । ତା'ପରେ ସେ ବିଖ୍ୟାତ ଟିଭି ଓ ରେଡିଓ କଳାକାର ସୁରିନ୍ଦର କୌରଙ୍କ ସ‌ହିତ ଅଡିଓ କ୍ୟାସେଟ ରେକର୍ଡ଼ କରିଥିଲେ । ୧୯୯୧ ମସିହାରେ ରିଲିଗ ହୋଇଥିବା ଜଗଜିତ ସିଂହଙ୍କର ଏକ ଅଡିଓ କ୍ୟାସେଟରେ ପମି ବାଇଙ୍କର ଏକ ଗୀତ ରେକର୍ଡ଼ କରିଥିଲେ । ମିଉଜିକ ଟୁଡେ ତାଙ୍କର ଦୁଇଟି ଗୀତ ରେକର୍ଡ଼ କରିଥିଲେ । ସୁରିନ୍ଦର ବଚନ, ଚରଣଜିତ ଅହୁଜା, କୁଲଜିତ ସିଂହ, ପଣ୍ଡିତ ଜ୍ୱାଲା ପ୍ରସାଦ ଓ ବେଦ ସେଠି ଭଳି ସଙ୍ଗୀତ ନିର୍ଦ୍ଦେଶକଙ୍କ ସ‌ହିତ କାମ କରିଛନ୍ତି । ତାଙ୍କର ସୁଅବସର ଆସିଲା ଯେତେବେଳେ ସେ ସଙ୍ଗୀତ ନିର୍ଦ୍ଦେଶକ କୁଲଜିତ ସିଂହଙ୍କର "ଜି ନେ ଜାନ ନୁ କରଦା" ଓ "ରଙ୍କଲି ଦୁନିଆ ଟୋନ" ରେକର୍ଡ଼ ରିଲିଜ ହେଲା । ତାଙ୍କର ଆଲବନ "ନାଚ ପଉନି ଧମାଲ" ୨୦୦୫ ମସିହାରେ ରିଲିଜ ହେଲା ଓ ତାହା ପରେ ୨୦୦୯ ମସିହାରେ ଅମନ ହାୟେର ପ୍ର‌ଯୋଜିତ "ପଞ୍ଜାବନ" ରିଲିଜ ହେଲା । "ପଞ୍ଜାବିଅନ ଦି ବଲ୍ଲେ ବଲ୍ଲେ" ଶିର୍ଷକ ଗୀତ ପଞ୍ଜାବରେ ଏକ ଭିଡିଓରେ ରିଲିଜ ହୋଇଥିଲା । ଏହା ପରେ ତାଙ୍କର "ଜୁଗନି" ଓ "ଡାଏମଣ୍ଡ ସୋହନିୟେ" ଆଲବମ ୨୦୧୫ରେ ରିଲିଜ ହୋଇଥିଲା ।

## ଆଧାର
ବିଶ୍ୱ ଶାକାହାରୀ ଦିବସ

ଅକ୍ଟୋବର ୧ ତାରିଖରେ ପୃଥିବୀର ଚାରିଆଡ଼େ **ବିଶ୍ୱ ଶାକାହାରୀ ଦିବସ** ପାଳନ କରାଯାଏ । ଏହା ୧୯୭୭ ମସିହାରେ ଉତ୍ତର ଆମେରିକୀୟ ଶାକାହାରୀ ସୋସାଇଟିଦ୍ୱାରା ପ୍ରତିଷ୍ଠିତ ଏବଂ ୧୯୭୮ରେ ଆନ୍ତର୍ଜାତୀୟ ଶାକାହାରୀ ସଂଘଦ୍ୱାରା ଅନୁମୋଦିତ । ଜୀବନରେ ଆନନ୍ଦ, କରୁଣା ଏବଂ ଜୀବନ ବୃଦ୍ଧିର ସମ୍ଭାବନାକୁ ପ୍ରୋତ୍ସାହିତ କରିବା ଏହାର ମୂଳ ଲକ୍ଷ୍ୟ । 

## ଲକ୍ଷ୍ୟ 
ବିଶ୍ୱ ଶାକାହାରୀ ଦିବସର ୱେବସାଇଟ୍ ଅନୁଯାୟୀ ମାଂସାହାର ତୁଳନାରେ ଏକ ଶାକାହାରୀ ଖାଦ୍ୟର ମଧ୍ୟ ଅନେକ ଲାଭ ଅଛି । ପଶୁ ଏବଂ ପକ୍ଷୀ ଜୀବନ ବଞ୍ଚାଇବା ସହ ପୃଥିବୀକୁ ବଞ୍ଚାଇବାରେ ସାହାଯ୍ୟ କରିବା ସହ କରୁଣାର୍ଦ୍ଦ ଲୋକଙ୍କ ପାଇଁ ଏକ ବିକଳ୍ପ ତଥା ଶ୍ରେଷ୍ଠ ଖାଦ୍ୟ ଭାବେ ଶାକାହାରକୁ ପ୍ରଓତ୍ସାହିତ କରିବା ନିମିତ୍ତ ଏହି ଦିନଟି ଉଦ୍ଦିଷ୍ଟ ।

## ଆଧାର 
ଶ୍ରେଣୀ:ଅକ୍ଟୋବର ମାସର ପାଳିତ ଦିବସ
ବିଶ୍ୱ ପଶୁ ଦିବସ

**ବିଶ୍ୱ ପଶୁ ଦିବସ** ହେଉଛି ପଶୁ ଅଧିକାର ଏବଂ କଲ୍ୟାଣ ପାଇଁ ଏକ ଆନ୍ତର୍ଜାତୀୟ ଦିବସ, ଯାହା ପ୍ରତିବର୍ଷ ଅକ୍ଟୋବର ୪ ତାରିଖରେ ସାରା ବିଶ୍ୱରେ ପାଂଇତ ହୁଏ ।

## ଇତିହାସ 
ବିଶ୍ୱ ପଶୁ ଦିବସ ପ୍ରଥମେ ହେନେରିକ ଜିମର୍ମାନ୍ ନାମକ ଜଣେ ଜର୍ମାନ ଲେଖକ ମାର୍ଚ୍ଚ ୨୪, ୧୯୨୫ ମସିହାରେ ଜର୍ମାନୀର ବର୍ଲିନ୍ ସ୍ପୋର୍ଟ ପ୍ୟାଲେସରେ ପାଳନ କରିଥିଲେ । ଏହି କାର୍ଯ୍ୟକ୍ରମରେ ୫୦୦୦ରୁ ଅଧିକ ଲୋକ ଯୋଗ ଦେଇଥିଲେ । ଏହି ଦିନଟି ମୂଳତଃ ଅକ୍ଟୋବର ୪ରେ ପରିବେଶବିତ ସେଇଣ୍ଟ ଫ୍ରାନ୍ସିସଙ୍କ ପର୍ବ ସହିତ ପାଳନ କରିବା ପାଇଁ ନିଶ୍ଚିତ ହୋଇଥିଲା । କିନ୍ତୁ ସେହି ସମୟରେ ସ୍ଥାନାଭାବ ହେତୁ ଏହି ଦିନଟି ପାଳନ କରାଯାଇ ନ ଥିଲା । ପରବର୍ତ୍ତୀ ସମୟରେ ପ୍ରଥମ ଥର ପାଇଁ ୧୯୨୯ ମସିହାରେ ୪ ଅକ୍ଟୋବର ଦିନ ବିଶ୍ୱ ପଶୁ ଦିବସ ପାଳନ କରାଯାଇଥିଲା । 

ପରିବେଶବିତ ଜିମର୍ମାନ ପଶୁମାନଙ୍କର ମଙ୍ଗଳ ତଥା ପ୍ରାଣୀ ଦିବସର ପ୍ରୋତ୍ସାହନ ପାଇଁ ଅକ୍ଲାନ୍ତ ପରିଶ୍ରମ କରିଥିଲେ । ଶେଷରେ, ମେ ୧୯୩୧ରେ ଫ୍ଲୋରେନ୍ସ ଇଟାଲୀରେ ଆନ୍ତର୍ଜାତୀୟ ପ୍ରାଣୀ ସୁରକ୍ଷା କଂଗ୍ରେସର ଏକ ଅଧିବେଶନରେ, ଅକ୍ଟୋବର ୪ ବିଶ୍ୱ ପଶୁ ଦିବସକୁ ବିଶ୍ୱ ସ୍ତରରେ ପାଳନ କରିବା ପାଇଁ ତାଙ୍କର ପ୍ରସ୍ତାବ ସର୍ବସମ୍ମତି କ୍ରମେ ଗ୍ରହଣ କରାଯାଇଥିଲା ଏବଂ ଏକ ସଂକଳ୍ପ ଭାବରେ ଗ୍ରହଣ କରାଯାଇଥିଲା ।

## ଆଧାର 
ଶ୍ରେଣୀ:ଅକ୍ଟୋବର ମାସର ପାଳିତ ଦିବସ
ବିଶ୍ଵ ସ୍ତନ୍ୟପାନ ସପ୍ତାହ

**ବିଶ୍ୱ ସ୍ତନ୍ୟପାନ ସପ୍ତାହ** ପ୍ରତିବର୍ଷ ଅଗଷ୍ଟ ପ୍ରଥମ ସପ୍ତାହରେ (ଅର୍ଥାତ ୧ ଅଗଷ୍ଟରୁ ୭ ଅଗଷ୍ଟ) ବିଶ୍ୱର ୧୨୦ରୁ ଅଧିକ ଦେଶରେ ପାଳନ କରାଯାଏ ।  ଶିଶୁକୁ ସ୍ତନ୍ୟପାନ ସହ ଅନ୍ୟ କାର୍ଯ୍ୟ ଏକତ୍ର କରାଇବାକୁ ମହିଳାମାନଙ୍କୁ ଉତ୍ସାହିତ କରିବା ସହ ଆବଶ୍ୟକତା ବିଷୟରେ ସଚେତନତା ସୃଷ୍ଟି କରିବା ଏହି ଦିବସର ଲକ୍ଷ୍ୟ । ଫଳରେ କର୍ମଜୀବି ମହିଳାମାନଙ୍କ ପାଇଁ କର୍ମ କ୍ଷେତ୍ରରେ ଏପରି ପରିବେଶ ସୃଷ୍ଟି ହେବ ଯାହାଦ୍ୱାରା ସ୍ତନ୍ୟପାନ କରାଉଥିବା ମହିଳାମାନେ କୌଣସି ପ୍ରକାରର ଅସୁବିଧାର ସମ୍ମୁଖୀନ ହେବେ ନାହିଁ ।

ବିଶ୍ୱ ସ୍ୱାସ୍ଥ୍ୟ ସଂଗଠନର (WHO) ସୁପାରିଶ ଅନୁଯାୟୀ, ନବଜାତ ଶିଶୁ ପାଇଁ ମାଙ୍କର ସ୍ତନର ହଳଦିଆ ତଥା ଗାଢ କ୍ଷୀର ଶିଶୁପାଇଁ ଏକ ସମ୍ପୂର୍ଣ୍ଣ ଖାଦ୍ୟ ଅଟେ । ଶିଶୁର ଜନ୍ମର ୧ ଘଣ୍ଟା ମଧ୍ୟରେ ଶିଶୁକୁ ଏହି ମାଁ କ୍ଷୀର ସ୍ତନପାନ ଜରିଆରେ କରାଇବା ନିହାତି ଦରକାର । ସାଧାରଣତଃ ଶିଶୁକୁ ୬ ମାସ ବୟସ ପର୍ଯ୍ୟନ୍ତ ସ୍ତନପାନ ଏବଂ ୬ ମାସରୁ ୨ ବର୍ଷ କିମ୍ବା ତା’ଠାରୁ ଅଧିକ ସମୟ ପର୍ଯ୍ୟନ୍ତ ସ୍ତନ୍ୟପାନ ସହିତ ପୌଷ୍ଟିକ ଆହାର ଖୁଆଇବା ପାଇଁ ପରାମର୍ଶ ଦିଆଯାଏ । ସ୍ତନ କ୍ଷୀର ଉତ୍ପାଦନ ଏକ ପ୍ରାକୃତିକ ପ୍ରକ୍ରିୟା, ଯେପର୍ଯ୍ୟନ୍ତ ଶିଶୁ କ୍ଷୀର ପିଇଥାଏ, କ୍ଷୀର ସ୍ତନରେ ଉତ୍ପନ୍ନ ହୁଏ ଏବଂ ଶିଶୁ କ୍ଷୀର ପିଇବା ଛାଡିବାର କିଛି ସମୟ ପରେ ସ୍ତନ ନିଜେ କ୍ଷୀର ତିଆରି ବନ୍ଦ କରେ । ସ୍ତନ୍ୟପାନ ଉଭୟ ମା ଏବଂ ଶିଶୁକୁ ଲାଭ ଦିଏ । ଶିଶୁ ପାଇଁ ଏକ ଭଲ ଏବଂ ସଂପୂର୍ଣ୍ଣ ଖାଦ୍ୟ ହେଉଛି ମା କ୍ଷୀର । ମା କ୍ଷୀରରେ ମିଳୁଥିବା କୋଲଷ୍ଟ୍ର୍ରମ୍ ଶିଶୁକୁ ପ୍ରତିରୋଧକ ଶକ୍ତି ପ୍ରଦାନ କରିଥାଏ । ଏହା ସହିତ ଶିଶୁକୁ ରୋଗରୁ ରକ୍ଷା କରିଥାଏ ଏବଂ ଶିଶୁର ସଠିକ ବୃଦ୍ଧି ହୋଇଥାଏ । ବିଶ୍ୱ ସ୍ୱାସ୍ଥ୍ୟ ସଂଗଠନ ତଥ୍ୟରୁ ପ୍ରକାସ ଯେ ମା କ୍ଷୀର ଖାଉଥିବା ଶିଶୁର ବୁଦ୍ଧିମତ୍ତା ଅନ୍ୟ ଶିଶୁଠାରୁ ଅଧିକ ହୋଇଥାଏ । ବିଶ୍ୱ ସ୍ୱାସ୍ଥ୍ୟ ସଂଗଠନ (WHO) ଏବଂ ଆମେରିକୀୟ ଏକାଡେମୀ ଅଫ୍ ପେଡିଆଟ୍ରିକ୍ସ (AAP) ମା ଏବଂ ପିଲାମାନଙ୍କ ପାଇଁ ସ୍ତନ୍ୟପାନର ମୂଲ୍ୟ ଉପରେ ଗୁରୁତ୍ୱାରୋପ କରେ ।
## ଇତିହାସ 
୧୯୯୨ ମସିହାରେ World Alliance for Breastfeeding Action(WABA)ଦ୍ୱାରା ପ୍ରଥମେ ବିଶ୍ୱ ସ୍ତନ୍ୟପାନ ସପ୍ତାହ ପାଳନ କରାଯାଇଥିଲା ଏବଂ ବର୍ତ୍ତମାନ ଏହା ୧୨୦ରୁ ଅଧିକ ଦେଶରେ ୟୁନିସେଫ୍, ବିଶ୍ୱ ସ୍ୱାସ୍ଥ୍ୟ ସଂଗଠନ ଏବଂ ସେମାନଙ୍କର ଅଂଶୀଦାରମାନେ ତଥା ବିଭିନ୍ନ ସଂଗଠନଦ୍ୱାରା ପାଳନ କରାଯାଇଛି । ଏକ ବିଶ୍ୱସ୍ତରୀୟ ସ୍ତନ୍ୟପାନ ସଂସ୍କୃତିର ପୁନଃପ୍ରତିଷ୍ଠା କରିବା ଏବଂ ପ୍ରତ୍ୟେକ ସ୍ଥାନରେ ସ୍ତନ୍ୟପାନ କରାଇବା ପାଇଁ ସହାୟତା ଯୋଗାଇବା ଲକ୍ଷ୍ୟରେ WABA ନାମକ ସଂଗଠନ ୧୪ ଫେବୃଆରୀ ୧୯୯୧ରେ ଗଠିତ ହୋଇଛି ।

## ଆଧାର 
ଶ୍ରେଣୀ:ଅଗଷ୍ଟ ମାସର ପାଳିତ ଦିବସ
ଜାତୀୟ ଆୟୁର୍ବେଦ ଦିବସ

**ଜାତୀୟ ଆୟୁର୍ବେଦ ଦିବସ** ପ୍ରତିବର୍ଷ ନଭେମ୍ବର ୨ ତାରିଖ ଦିନ ଆୟୁଷ ମନ୍ତ୍ରଣାଳୟଦ୍ୱାରା ସାରା ଭାରତରେ ପାଳନ କରାଯାଏ । ଆୟୁର୍ବେଦକୁ ଭାରତର ସ୍ୱାସ୍ଥ୍ୟସେବା ବ୍ୟବସ୍ଥାର ଏକ ଅବିଚ୍ଛେଦ୍ୟ ଦିଗ ଭାବରେ ବିବେଚନା କରାଯାଏ ଏବଂ ବିଶ୍ୱ ସ୍ୱାସ୍ଥ୍ୟ ସଂଗଠନ (WHO)ଦ୍ୱାରା ଏହା ଏକ ପାରମ୍ପାରିକ ଔଷଧ ପ୍ରଣାଳୀ ଭାବରେ ମାନ୍ୟତା ପାଇଛି । 
## ଇତିହାସ 
ପ୍ରଥମ ଥର ପାଇଁ ୨୦୧୬ ମସିହାରେ, ଆୟୁଷର କେନ୍ଦ୍ର ମନ୍ତ୍ରଣାଳୟ ଧନ୍ୱନ୍ତରୀ ଜୟନ୍ତୀକୁ (ଧନତେରସ ନାମରେ ମଧ୍ୟ ଜଣାଶୁଣା, ଯାହା ଦୀପାବଳିର ଦୁଇ ଦିନ ପୂର୍ବରୁ ପାଳନ କରାଯାଏ) ଆୟୁର୍ବେଦ ଦିବସ ଭାବରେ ପାଳନ କରାଗଲା । ଏହାର ମୁଖ୍ୟ ଉଦେଶ୍ୟ ହେଉଛି  ଆୟୁର୍ବେଦ ଔଷଧ ପ୍ରଣାଳୀକୁ ଜାତୀୟକରଣ କରିବା ତଥା ଏହାର ବିଶ୍ୱବ୍ୟାପୀ ପ୍ରଚାର ତଥା ପ୍ରସାର କରିବା ।
## ଆଧାର 
## ବାହାର ଆଧାର 
ଶ୍ରେଣୀ:ନଭେମ୍ବର ମାସର ପାଳିତ ଦିବସ
କିଶୋରନଗର

**କିଶୋରନଗର** ଓଡ଼ିଶାର ଅନୁଗୋଳ ଜିଲ୍ଲାରେ ଅବସ୍ଥିତ ଏକ ଛୋଟ ସହର । ଏହା ଏକ ପଞ୍ଚାୟତ ସମିତି ଏବଂ ଏହାର ଅନ୍ୟନାମ **ରାଜକିଶୋରନଗର** । ଏହା ଏକ ତହସିଲ ଅଞ୍ଚଳ ଓ କିଶୋରନଗର ସହର ତହସିଲର ମୁଖ୍ୟ ଦପ୍ତର । ଏହାର ଜିଲ୍ଲା ସଦର ମହକୁମା ଅନୁଗୋଳ ଏଠାରୁ ୯୧ କିଲୋମିଟର ଦୂରରେ ଅବସ୍ଥିତ । ଏହା ଆଠମଲ୍ଲିକ ଉପଖଣ୍ଡ ଅନ୍ତର୍ଗତ ଏକ ବ୍ଲକ ଅଟେ। ଆଠମଲ୍ଲିକଠାରୁ ଏହାର ଦୂରତା ପ୍ରାୟ ୪୦ କିଲୋମିଟର ।

## ଗମନାଗମନ
ଅନୁଗୋଳ ଜିଲ୍ଲା ସଦର ମହକୁମାଠାରୁ ଏହା ପ୍ରାୟ ୯୧ କିମି ଦୂରରେ ଏବଂ ଆଠମଲ୍ଲିକଠାରୁ ଏହା ୪୦ କିମି ଦୂରରେ ଅବସ୍ଥିତ ।

## ଦର୍ଶନୀୟ ସ୍ଥାନ
ଏଠାରେ ଏକ ଶିବ ମନ୍ଦିର ରହିଅଛି ।

## ସ୍ବାସ୍ଥ୍ୟ ଓ ସେବା
ଏଠାରେ ଏକ ଗୋଷ୍ଠୀ ସ୍ବାସ୍ଥକେନ୍ଦ୍ର ରହିଛି ।। ଏଠାରେ ଏକ ଥାନା ମଧ୍ୟ ରହିଛି।

## ସ୍କୁଲ ଓ କଲେଜ
*କିଶୋରନଗର ଉଚ୍ଚ ବିଦ୍ୟାଳୟ ,
*କିଶୋରନଗର କନିଷ୍ଠ ମହାବିଦ୍ୟାଳୟ 
*କିଶୋରନଗର ସ୍ନାତକ ମହାବିଦ୍ୟାଳୟ 
*ଆଞ୍ଚଳିକ କନିଷ୍ଠ ମହାବିଦ୍ୟାଳୟ , ଅଙ୍ଗପଡ଼ା
*ଜନତା ମହାବିଦ୍ୟାଳୟ , ବଇଣ୍ଡା
*ସରକାରୀ ପ୍ରାରମ୍ଭିକ ଶିକ୍ଷକ ଶିକ୍ଷା ଅନୁଷ୍ଠାନ , କିଶୋରନଗର

## ଆଧାର
ହାଦିକ କିଆନି

**ହାଦିକ କିଆନି** (Punjabiରେ and ,  ଜଣେ ପାକିସ୍ଥାନୀ ଗାୟିକା, ଗୀତ ଲେଖକ, ଗିଟାର ବାଦକ, ସଙ୍ଗୀତ କମ୍ପୋଜର, ଅଭିନେତ୍ରୀ ଓ ଲୋକ‌ହିତକାରୀ ଅଟନ୍ତି । ସେ ଅନେକ ସ୍ଥାନୀୟ ଓ ଆନ୍ତର୍ଜାତୀୟ ପୁରସ୍କାର ପାଇଛନ୍ତି ଓ ରୟଲ ଆଲବର୍ଟ ହଲ ତ‌ଥା କେନେଡ଼ି ସେଣ୍ଟରରେ ପ୍ରଦର୍ଶନ କରିଛନ୍ତି । ଉର୍ଦ୍ଦୁ ଭାଷା ଓ ପଞ୍ଜାବୀ ଭାଷା ବ୍ୟତୀତ ସେ ପାସ୍ତୋ ଭାଷାରେ ମଧ୍ୟ ଅନେକ ଗୀତ ଗାଇଛନ୍ତି  । 

୨୦୦୬ ମସିହାରେ ପାକିସ୍ଥାନରେ ସଙ୍ଗୀତ ପ୍ରତି ତାଙ୍କର ଅବଦାନ ନିମନ୍ତେ ତାଙ୍କୁ ପାକିସ୍ଥାନର ଚତୁର୍ଥ ସର୍ବୋଚ୍ଚ ନାଗରିକ ସମ୍ମାନ 'ତମଘା-ଏ=ଇମିତିଆଜ' ଦିଆଯାଇଥିଲା ।

୨୦୧୬ ମସିହାରେ ଦେଶର ମୂଖ୍ୟ ସମ୍ବାଦ ସଂସ୍ଥା 'ଜଙ୍ଗ ଗ୍ରୁପ ନିଉଜପେପର' ପାୱାର ଏଡିସନ ତରଫରୁ ତାଙ୍କୁ ପାକିସ୍ଥାନର ସର୍ବୋଚ୍ଚ ଶକ୍ତିଶାଳୀ ଓ ପ୍ରଭାବଶାଳୀ ମାନ୍ୟତା ଦିଆଯାଇଥିଲା ।    

## ପ୍ରାକ୍ ଜୀବନ ଓ ବୃତ୍ତି
କିଆନି ରାୱଲପିଣ୍ଡରେ ଜନ୍ମଗ୍ରହଣ କରିଥିଲେ ଓ ତାଙ୍କଠାରୁ ବଡ଼ ଭାଇ ଇରଫାନ କିଆନି ଓ ଭଉଣୀ ସଶା ଥିଲେ । ସେ ତିନି ବର୍ଷ ବୟସର ଶିଶୁ ହୋଇଥିଲା ବେଳେ ତାଙ୍କ ପିତା ମୃତ୍ୟୁ ବରଣ କରିଥିଲା । ତାଙ୍କ ମାତା ଖ‌ୱର କିଆନି ସରକାରୀ ଗାର୍ଲସ ସ୍କୁଲର ପ୍ରିନସିପାଲ ଥିଲେ । ଝିଅର ସଙ୍ଗୀତ ଆଗ୍ରହ ଦେଖି ତାଙ୍କୁ ପାକିସ୍ଥାନ ନ୍ୟାସନାଲ କାଉନସିଲ ଅଫ ଦି ଆର୍ଟସରେ ନାମ ଲେଖାଇଦେଲେ । ତାଙ୍କର ଶିକ୍ଷୟିତ୍ରୀ ମ୍ୟାଡାମ ନରଗିସ ନହୀଦଙ୍କଠାରୁ ସଙ୍ଗୀତର ପ୍ରାକ୍ ଶିକ୍ଷା ଲାଭ କରିଥିଲେ ।

ଭିକାର-ଉନ-ନିଶା ଗାର୍ଲସ ସ୍କୁଲରେ ପଢ଼ିଲା ବେଳେ ତୁର୍କୀ, ଜୋର୍ଡ଼ାନ, ବୁଲଗେରିଆ ଓ ଗ୍ରୀସରେ ଅନଷ୍ଠିତ ଆନ୍ତର୍ଜାତୀୟ ଶିଶୁ ମହୋତ୍ସବରେ କିଆନି ପାକିସ୍ଥାନ ତରଫରୁ ଭାଗ ନେଇ ହଜାର ସଂଖ୍ୟକ ପ୍ରଦର୍ଶନ କରି ଅନେକ ମେଡାଲ ଜିତିଥିଲେ । ପାକିସ୍ଥାନ ଟିଭିରେ ସୋହାଇଲ ରାନାଙ୍କ ପ୍ରସ୍ତୁତ ସାପ୍ତାହିକ ଶିଶୁମାନଙ୍କ ପାଇଁ "ରଙ୍ଗ ବରଙ୍ଗି ଦୁନିଆ"ରେ ଭାଗ ନେଉଥିଲେ ।

ଅଷ୍ଟମ ଶ୍ରେଣୀରେ ପାଠ ପଢ଼ିଲା ବେଳେ ସେ ତାଙ୍କ ଜନ୍ମ ସ୍ଥାନ ରାୱଲପିଣ୍ଡିରୁ ଲାହୋର ଚାଲିଗଲେ ଓ ସେଠାରେ ଉସ୍ତାଦ ଫିଜ ଅହମଦ ଖାନ ଓ ୱାଜିଦ ଅଲି ନାଶାଦଙ୍କଠାରୁ କ୍ଲିସିକାଲ ପ୍ରଶିକ୍ଷଣ ଗ୍ରହଣ କରିଥିଲେ । ପାକିସ୍ଥାନର ମୂଖ୍ୟ ଅନୁଷ୍ଠାନ 'କିନ୍ନେୟାର୍ଡ଼ କଲେଜ ଫର ଓମେନ ୟୁନିଭରସିଟି'ରୁ ମନୋବିଜ୍ଞାନରେ ବ୍ୟାଚେଲର ଡିଗ୍ରୀ ଓ ଲାହୋରର ଐତିହାସିକ ସରକାରୀ କଲେଜ ୟୁନିଭରସିଟିରୁ ମନୋବିଜ୍ଞାନରେ ମାଷ୍ଟର ଡିଗ୍ରୀ ପ୍ରାପ୍ତ ହୋଇଥିଲେ ।

ନବେ ଦଶକର ଆରମ୍ଭରେ ଅଦନାନ ସମି ଖାନ ଅଭିନିତ ଓ ସଙ୍ଗୀତରେ ବିଖ୍ୟାତ ପାକିସ୍ଥାନୀ ଚଳଚ୍ଚିତ୍ର 'ସରଗମ'ରେ କିଆନି ପ୍ରଚ୍ଛଦପଟ ଗାୟିକା ଭାବରେ ଗୀତ ଗାଇବା ଆରମ୍ଭ କରିଥିଲେ । ସେହି ବର୍ଷ ସେ ଅନ୍ୟାନ୍ୟ ପୁରସ୍କାର ସ‌ହିତ ପ୍ରଚ୍ଛଦପଟ ଗାୟିକା ଭାବରେ ମହତ୍ତ୍ୱପୂର୍ଣ୍ଣ ନିଗାର ପୁରସ୍କାର ଲାଭ କରିଥିଲେ ।

୨୦୧୮ ମସିହାର କିଆନି "୩ ବାହାଦୂର: ରାଇଜ ଅଫ ୱାରିଅର"ର ଶିର୍ଷକ ଭୂମିକାର ଯୋଗ ଦେଇଥିଲେ । ପାକିସ୍ଥାନର ଏହି ଆନିମେସନ ଚଳଚ୍ଚିତ୍ର ପ୍ରଥମ ଏକାଡେମୀ ପୁରସ୍କାର ବିଜେତା ହୋଇଥିଲା । 

## ଆଧାର
ଚିନ୍ନାପୋନ୍ନୁ

**ଚିନ୍ନାପୋନ୍ନୁ** (ବେଳେ ବେଳେ ଲେଖାଯାଏ ଚିନ୍ନା ପୋନ୍ନୁ ବା ଚିନ୍ନାପୋନ୍ନୁ କୁମାର) ତାମିଲନାଡ଼ୁ, ଭାରତର ଜଣେ ଲୋକ ସଙ୍ଗୀତ ଓ ପ୍ରଚ୍ଛଦପଟ ଗାୟିକା । 

## ପ୍ରାକ୍ ଜୀବନ
ତାମିଲନାଡ଼ୁ ଭାରତର ଶିବନ‌ଙ୍ଗଇ ଜିଲ୍ଲାରେ ଥିବା ସୁରନାମ ନାମକ ଏକ ଛୋଟ ଗ୍ରାମରେ ଚିନ୍ନାପୋନ୍ନୁ ଜନ୍ନ ଗ୍ରହଣ କରିଥିଲେ । ତାଙ୍କର ବୟସ ମାତ୍ର ୧୩ ବର୍ଷ ହୋଇଥିଲା ବେଳେ ସେ ମନ୍ଦିର ଓ ଚର୍ଚ୍ଚର ଉତ୍ସବମାନଙ୍କରେ ପ୍ରଦର୍ଶନ କରିବାକୁ ଆରମ୍ଭ କରିଥିଲେ  । ନିଜର ପରାମର୍ଶଦାତା ଭାବରେ ଗ୍ରହଣ କରିଥିବା ସାଥି ଲୋକ‌କଳା କଳାକାର କଟ୍ଟାଇସାମିଙ୍କ ଦଳ ସ‌ହିତ ସେ ବ୍ୟବସାୟିକ ଭିତ୍ତିରେ ଗାଇବାକୁ ଆରମ୍ଭ କରିଥିଲେ । ତାମିଲନାଡ଼ୁର ଲୋକ ସଙ୍ଗୀତ ଓ ଲୋକ କଳା ଉପରେ ଗବେଷଣା କରୁଥିବା ଓ କମ୍ୟୁନିଷ୍ଟ ପାର୍ଟି ସ‌ହିତ ନିକଟ ସମ୍ପର୍କ ରଖିଥିବା କେ ଏ ଗୁଣସେକରନ ଚିନ୍ନାପୋନ୍ନୁଙ୍କ ସ୍ୱରରେ ପ୍ରଭାବିତ ହୋଇଥିଲେ । ତାମିଲନାଡ଼ୁ ପ୍ରଦେଶର ବିଭିନ୍ନ ସ୍ଥାନମାନଙ୍କରେ ତାଙ୍କ ପ୍ରଦର୍ଶନ ଉନ୍ନତି ନିମନ୍ତେ ଗୁଣସେକରନ ସାହାଯ୍ୟ କରିଥିଲେ ।

## ବୃତ୍ତି
୨୦୦୪ ମସିହାରେ ସେ ରଜନୀକାନ୍ତ ଓ ଜ୍ୟୋତିକା ଅଭିନିତ ଚନ୍ଦ୍ରମୁଖୀ ଚଳଚ୍ଚିତ୍ରରେ "ବାଜଥୁରେନ ବାଜଥୁରେନ" ନାମକ ଗୀତ ଗାଇ ତାମିଲ ଭାଷାର ଚଳଚ୍ଚିତ୍ର ଜଗତରେ ପ୍ରବେଶ କରିଥିଲେ । ଏହି ଘଟଣା ପରେ ଅନ୍ୟାନ୍ୟ ସଙ୍ଗୀତ ନିର୍ଦ୍ଦେଶକ ତାଙ୍କ ପ୍ରତି ଆକର୍ଷିତ ହେଲେ ଓ ସେ ଟେଲିଭିଜନରେ ପ୍ରଦର୍ଶନ ଦେବାକୁ ଲାଗିଲେ । 

୨୦୧୦ ମସିହାରେ ଏସ ଏସ ପାଣ୍ଡିଆନ ନିର୍ଦ୍ଦେଶିତ ସୁରିୟନ ସତ୍ତା କଲ୍ଲୁରି ନାମକ ଚଳଚ୍ଚିତ୍ରେ "ଥିକ୍କା ଥିକ୍କା" ଗୀତ ଗାଇ ଏଡିସନ ପୁରସ୍କାର ପାଇଥିଲେ । ସେହି ୨୦୧୦ ମସିହାରେ 'ବିଶ୍ୱ କ୍ଲାସିକାଲ ତାମିଲ ସମ୍ମଳନୀ ୨୦୧୦'ରେ ଏ ଆର ରହମନ ସଙ୍ଗୀତ ନିର୍ଦ୍ଦେଶନାରେ ଓ ଗୌତମ ବସୁଦେବ ମେନନ ନିର୍ଦ୍ଦେଶିତ ଏକ ଭିଡିଓରେ ଅନ୍ୟମାନଙ୍କ ସାଥିରେ ତାହାର ଶିର୍ଷକ ଗୀତ ଗାଇଥିଲେ ।

୨୦୧୦ ଓ ୨୦୧୧ ମସିହାରେ ଚେନ୍ନଇ ସଙ୍ଗମମ୍ ଉତ୍ସବରେ ତାଙ୍କ ଦଳର ପ୍ରଦର୍ଶନ ଏକ ଶୀର୍ଷ ସ୍ଥାନ ଅଧିକାର କରିଥିଲା । ଜୁନ ୨୦୧୧ ମସିହାର ସେ ଏମଟିଭି କୋକ ସ୍ଟୁଡିଓ ଟେଲିଭିଜନ ସିରିଜରର କୈଳାଶ ଖେର ଓ ପାପନ ଭଳି ଗାୟକମାନଙ୍କ ସ‌ହିତ 'ବେତାଲାଇ' ଓ 'ତେରେ ନାମ'ରେ ଗାଇଥିଲେ ।  

୨୦୧୨ ମସିହାରେ ହିଟ ଚଳଚ୍ଚିତ୍ର "ବସ ସ୍ଟପ"ରେ 'ଜେ ବି' ଓ 'ଜି ଅନିଲ'ଙ୍କ ସଙ୍ଗୀତ ନିର୍ଦ୍ଦେଶନାରେ ସେ 'ପଟ୍ଟୁକୋ ପଟ୍ଟୁକୋ' ଗୀତ ଗାଇ ସେ ତେଲୁଗୁ ଭାଷାର ଚଳଚ୍ଚିତ୍ର ଉଦ୍ୟୋଗରେ ପ୍ରବେଶ କରିଥିଲେ ।  

### ନ‌କ୍କୁ ମୁକ୍କା
ତାଙ୍କର ପରବର୍ତ୍ତୀ ବଡ଼ ହିଟ ୨୦୦୮ ମସିହାର ନିର୍ମିତ 'କଧାଲିଲ ବିଜୁନ୍ଥେନ' ଚଳଚ୍ଚିତ୍ରରେ 'ନ‌କ୍କୁ ମୁକ୍କା' ଗୀତ ଥିଲା । ଏହି ଗୀତ ନିମନ୍ତେ ଏକ ତାମିଲ ଚଳଚ୍ଚିତ୍ରରେ ତାଙ୍କୁ ଶ୍ରେଷ୍ଠ ଲୋକ ସଙ୍ଗୀତ ଗାୟିକା ଭାବରେ 'କନ୍ନଡ଼ାସନ ପୁରସ୍କାର' ମିଳିଥିଲା । 'ନ‌କ୍କୁ ମୁକ୍କା'ର ଏକ ଭିନ୍ନ ସଂସ୍କରଣରେ ଟାଇମସ ଅଫ ଇଣ୍ଡିଆର ଛୋଟ ବିଜ୍ଞାପନ ଚଳଚ୍ଚିତ୍ର 'ଏ ଡେ ଇନ ଦି ଲାଇଗ ଅଫ ଚେନ୍ନଇ' ତିଆରି ହୋଇଥିଲା ଯାହା ୨୦୦୯ ମସିହାରେ କାନ୍ନେସ ଚଳଚ୍ଚିତ୍ର ଉତ୍ସବରେ ଦୁଇଟ ସ୍ୱର୍ଣ୍ଣ ସିଂହ (Gold Lion) ପୁରସ୍କାର ପାଇଥିଲା ।  ବଲିଉଡର ହିଟ ଚଳଚ୍ଚିତ୍ର 'ଦି ଡାର୍ଟି ପିକଚର'ରେ ଏହି ଗୀତ ସ୍ଥାନ ପାଇଥିଲା । 

## ଆଧାର
କେଟୋକୋନାଜୋଲ

**କେଟୋକୋନାଜୋଲ, ବିକ୍ରୟ ନାମ ନିଜୋରାଲ,** ଏକ କବକ ବିରୋଧୀ ଔଷଧ ଯାହା ଅନେକ କବକ ସଂକ୍ରମଣ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ |  ଟିନିଆ, ଚର୍ମ କ୍ୟାଣ୍ଡିଡିଆସିସ୍, ପିଟିରିଆସିସ ଭର୍ସିକଲର, ରୁପି, ଏବଂ ସେବୋରିକ୍ ଡର୍ମାଟାଇଟିସ ଭଳି ଚର୍ମ ରୋଗମାନଙ୍କରେ ବ୍ୟବ‌ହାର କରାଯାଏ |  ପାଟିରେ ଦିଆଯିବା ଏକ କମ୍ ପସନ୍ଦଯୋଗ୍ୟ ବିକଳ୍ପ ଏବଂ ଯେତେବେଳେ ଅନ୍ୟ ଏଜେଣ୍ଟଗୁଡିକ ବ୍ୟବହାର ହୋଇପାରିବ ନାହିଁ ସେତେବେଳେ କେବଳ ଗୁରୁତର ସଂକ୍ରମଣ ପାଇଁ ପରାମର୍ଶ ଦିଆଯାଏ |  ଅତ୍ୟଧିକ କେଶ ବୃଦ୍ଧି ଏବଂ କୁସିଙ୍ଗ ସିଣ୍ଡ୍ରୋମର ଚିକିତ୍ସାରେ ମଧ୍ୟ ଦିଆଯାଇପାରେ  |  ପାଟିରେ ଦେବାଦ୍ୱାରା ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ମୁଣ୍ଡ ବିନ୍ଧା ଓ ଯକୃତ ସମସ୍ୟା ହୋଇପାରେ |   ଅନ୍ୟାନ୍ୟ ଗୁରୁତର ପାର୍ଶ୍ୱ ପ୍ରତିକ୍ରିୟାରେ QT ବିସ୍ତାର, ଆଡ୍ରେନୋକର୍ଟିକାଲ୍ ଅଭାବ ଏବଂ ଆନାଫାଇଲକ୍‌ସିସ ହୋଇପାରେ |  ଏହା ଏକ ଇମିଡାଜୋଲ ଦଳର ଔଷଧ ଏବଂ କବକ ଜୀବକୋଷର ଆବରଣ ବା ସେଲ ମେମ୍ବ୍ରେନ ପାଇଁ ଆବଶ୍ୟକ ହେଉଥିବା ଏର୍ଗୋଷ୍ଟେରଲ ଉତ୍ପାଦନକୁ ପ୍ରଭାବିତ କରି କାର୍ଯ୍ୟକ୍ଷମ ହୁଏ ଓ ଏହାଦ୍ୱାରା ଅଭିବୃଦ୍ଧି ମନ୍ଥର ହୋଇଯାଏ |  ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ ଏବଂ ଚର୍ମରେ ପ୍ରୟୋଗ କରାଯାଉଥିବା ଔଷଧ ଯୁକ୍ତରାଜ୍ୟରେ ସ‌ହଜରେ ମିଳେ  | ଯୁକ୍ତରାଜ୍ୟରେ ଏକ ୩୦-ଗ୍ରାମ୍ ଟ୍ୟୁବ୍ ୨୦୧୯ ସୁଦ୍ଧା ଏନଏଚଏସର ମୂଲ୍ୟ £୫ରୁ କମ୍ ଅଟେ।  ଯୁକ୍ତରାଷ୍ଟ୍ରରେ, ଯେଉଁଠାରେ ଚର କ୍ରିମ୍ କେବଳ ପ୍ରେସକ୍ରିପସନ୍ଦ୍ୱାରା ଉପଲବ୍ଧ, ଏହି ପରିମାଣର ହୋଲସେଲ ମୂଲ୍ୟ 2017ରେ ୬.୩୦ ଡଲାର ଥିଲା । , ଏହା ଯୁକ୍ତରାଷ୍ଟ୍ରରେ ୨୧୯ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା |   ପାଟିରେ ନିଆଯାଇଥିବା ସୂତ୍ରକୁ ୟୁରୋପୀୟ ୟୁନିଅନରେ ଏବଂ ଅଷ୍ଟ୍ରେଲିଆରେ ୨୦୧୩ ମସିହାରେ ପ୍ରତ୍ୟାହାର କରାଯାଇଥିଲା   ଏବଂ ୨୦୧୫ରେ ଚାଇନାରେ ପ୍ରତ୍ୟାହାର କରାଯାଇଥିଲା ।  ଏଥିସହ, ଏହାର ବ୍ୟବହାର ୨୦୧୩ରେ ଆମେରିକା ଏବଂ କାନାଡାରେ ସୀମିତ ରହିଥିଲା 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଲେଗ କ୍ରିକେଟ

**ଲେଗ କ୍ରିକେଟ** ଏକ ଭିନ୍ନ ଧରଣର କ୍ରିକେଟ ଖେଳ, ଯେଉଁଥିରେ ବଲକୁ ପାଦରେ ମରାଯାଇ ଖେଳାଯାଏ । ଏହା ୧୧ ଜଣ ସଦସ୍ୟ ବିଶିଷ୍ଟ ଦୁଇଟି ଦଳ ମଧ୍ୟରେ ଖେଳାଯାଏ । ଏହି ଖେଳଟି ୮୦ ଫିଟ ବା ୧୨୦ଫିଟ ବ୍ୟାସାର୍ଦ୍ଧା ବିଶିଷ୍ଟ ଗୋଲାକାର ଖେଳ ପଡ଼ିଆରେ ଖେଳାଯାଏ । ଏହି ଖେଳ ମୁଖ୍ୟତଃ ଦକ୍ଷିଣ ଏସିଆର ଦେଶମାନଙ୍କରେ ଖେଳାଯାଏ ।

ସାଧାରଣ କ୍ରିକେଟ ଖେଳରେ ବ୍ୟାଟଦ୍ୱାରା ବଲକୁ ମରାଯାଇଥାଏ କିନ୍ତୁ ଲେଗ କ୍ରିକେଟରେ ବ୍ୟାଟର କାମ ଖେଳାଳିର ପାଦ କରେ । ପାଦଦ୍ୱାରା ବଲକୁ ମରାଯାଇ ରନ ସଂଗ୍ରହ କରାଯାଏ । ବୋଲର ଅଣ୍ଡରାଆର୍ମ ବୋଲିଂ କରିଥାଏ । ଲେଗମ୍ୟାନ ବଲକୁ ଲାତ ମାରି ରନ ସଂଗ୍ରହ କରିଥାଏ । ବଲ ମାରି ବାଉଣ୍ଡରୀ ବାହାରକୁ ପଠେଇଲେ ଲେଗମ୍ୟାନକୁ ୪ ବା ୬ ରନ ମିଳିଥାଏ । 

ଓଡ଼ିଆ ଖେଳାଳୀ ଚନ୍ଦନ ରାୟ ବର୍ତ୍ତମାନ ଭାରତୀୟ ଜାତୀୟ ଲେଗ କ୍ରିକେଟ ଦଳର ଅଧିନାୟକ ।

## ଇତିହାସ 
୧୯୯୯ ମସିହାରେ ମହାରାଷ୍ଟ୍ର ରାଜ୍ୟର ଔରଙ୍ଗାବାଦ ସହରର ସେଣ୍ଟ ଫ୍ରାନ୍ସିସ ହାଇସ୍କୁଲଠାରେ *ମେହୁଲ ସୋରାଥିଆ* ନାମକ ବାଳକ ଲେଗ କ୍ରିକେଟର ଉଦଭାବନ କରିଥିଲେ । ୨୦୦୫ ମସିହାରେ ବାଙ୍ଗାଲୋରର *ଏସ ନାଗରାଜ* ନାମକ କ୍ରୀଡ଼ାଶିକ୍ଷକ ଏହି ଖେଳକୁ ସ୍କୁଲ ପିଲାଙ୍କ ପାଠ୍ୟକ୍ରମରେ ସାମିଲ କରିଥିଲେ । ୨୦୧୦ ମସିହାରେ ଯୋଗୀନ୍ଦର ପ୍ରସାଦ ବର୍ମା ନାମକ ଦିଲ୍ଲୀର ଅନ୍ୟ ଜଣେ କ୍ରୀଡ଼ାଶିକ୍ଷକ ଏହି ଖେଳର ନିୟମାବଳୀ ପ୍ରସ୍ତୁତ କରିଥିଲେ । ଏସ ନାଗରାଜ ଓ ଯୋଗୀନ୍ଦର ପ୍ରସାଦ ବର୍ମାଙ୍କୁ ଲେଗ କ୍ରିକେଟର ଜନକ ବୋଲି କୁହାଯାଏ ।

## ବୈଶିଷ୍ଟ 
ଲେଗ କ୍ରିକେଟ ଖେଳ ୧୧ଜଣ ଖେଳାଳୀ ବିଶିଷ୍ଟ ଦୁଇଟି ଦଳ ମଧ୍ୟରେ ଖେଳାଯାଏ । ଏହା ୮୦ଫିଟ ବ୍ୟା ୧୨୦ଫିଟ ବିଶିଷ୍ଟ ଏକ ବୃତ୍ତାକାର ପଡ଼ିଆରେ ଖେଳାଯାଏ । ପିଚର ଲମ୍ବ ୪୨ଫିଟ ବା ୪୮ଫିଟ ଓ ପ୍ରସ୍ଥ ୮ଫୁଟ ହୋଇଥାଏ । ଷ୍ଟମ୍ପର ଚଉଡ଼ା ୧ ଫିଟ ହୋଇଥାଏ ।
;ପିଚ

;ବାଉଣ୍ଡରୀ

;ଷ୍ଟମ୍ପ

## ଫେଡେରେସନ 
ଆନ୍ତର୍ଜାତୀକ ସ୍ତରରେ ଲେଗ କ୍ରିକେଟର ବ୍ୟବସ୍ଥା ବୁଝିବା ପାଇଁ ଆନ୍ତର୍ଜାତୀକ ଲେଗ କ୍ରିକେଟ କାଉନସିଲ ରହିଛି । ବର୍ତ୍ତମାନ୍ ସୁରେନ୍ଦ୍ର କୁମାର ଏହି କାଉନସିଲର ଅଧ୍ୟକ୍ଷ ଓ ଯୋଗୀନ୍ଦର ପ୍ରସାଦ ବର୍ମା  କାଉନସିଲର ସଚିବ ଭାବରେ କାର୍ଯ୍ୟ କରୁଛନ୍ତି । ଭାରତରେ ଲେଗ କ୍ରିକେଟ ଫେଡେରେସନ ୨୦୧୧ ମସିହାରେ ଗଠନ କରାଯାଇଥିଲା । ଏହା ସୋସାଇଟି ରେଜିଷ୍ଟ୍ରେସନ ଆକ୍ଟ ୧୮୬୦ ମସିହାରେ ରେଜିଷ୍ଟର କରାଯାଇଛି । ଏହା ଆନ୍ତର୍ଜାତୀକ ଲେଗ କ୍ରିକେଟ କାଉନସିଲ ସହିତ ଅନୁବନ୍ଧିତ । ୨୦୧୨ ମସିହାରୁ ଭାରତର ବିଭିନ୍ନ ସହରରେ ଏହି ଖେଳର ନେସନାଲ ଗେମମାନ ଆୟୋଜନ କରାଯାଇଛି ।

ଆନ୍ତର୍ଜାତୀକ ସ୍ତରରେ ୨୦୧୩ ମସିହାରେ ଭାରତ ନେପାଳ ବିପକ୍ଷରେ ପ୍ରଥମ ଟି-୧୦ ଶୃଙ୍ଖଳା ଜିତିଥିଲା । 

## ଆଧାର 
## ବାହାର ଆଧାର 
* Official website of Leg Cricket Federation, India
* Official website of Indian Rural Olympic Association
* Official website of School Sports and Cultural Activities Federation-India
ଜାତୀୟ ପ୍ରଦୂଷଣ ନିବାରଣ ଦିବସ

**ଜାତୀୟ ପ୍ରଦୂଷଣ ନିବାରଣ ଦିବସ** ଭାରତରେ ପ୍ରତିବର୍ଷ ଡିସେମ୍ବର ୨ ତାରିଖରେ ପାଳନ କରାଯାଏ । ଭୋପାଳ ଗ୍ୟାସ ବିପର୍ଯ୍ୟୟରେ ପ୍ରାଣ ହରାଇଥିବା ଲୋକଙ୍କ ସ୍ମୃତିରେ ଏହି ଦିନ ପାଳନ କରାଯାଏ । ୧୯୮୪ ମସିହାରେ ଡିସେମ୍ବର ୨–୩ ତାରିଖ ରାତିରେ ଭୋପାଳ ଗ୍ୟାସ ଦୁର୍ଘଟଣା ଘଟିଥିଲା । ବିଷାକ୍ତ ଗ୍ୟାସ୍ ମିଥାଇଲ୍ ଆଇସୋସିଆନେଟ୍ (MIC) କାରଣରୁ ଅନେକ ଲୋକଙ୍କର ମୃତ୍ୟୁ ହୋଇଥିଲା ।   ଭୋପାଳ ଗ୍ୟାସ ଦୁର୍ଘଟଣାକୁ ସବୁଠୁ ବଡ଼ ଶିଳ୍ପ ପ୍ରଦୂଷଣ ବିପର୍ଯ୍ୟୟ ଭାବରେ ବିବେଚନା କରାଯାଏ ।

## ଦିନର ଉଦ୍ଦେଶ୍ୟ 
* ଶିଳ୍ପ ବିପର୍ଯ୍ୟୟର ପରିଚାଳନା ଏବଂ ନିୟନ୍ତ୍ରଣ ଉପରେ ସଚେତନତା ସୃଷ୍ଟି କରିବା ।
* ଶିଳ୍ପ ପ୍ରକ୍ରିୟା କିମ୍ବା ମାନବ ଅବହେଳାଦ୍ୱାରା ଉତ୍ପାଦିତ ପ୍ରଦୂଷଣକୁ ରୋକିବା ପାଇଁ କାର୍ଯ୍ୟ କରିବା ।
* ପ୍ରଦୂଷଣ ନିୟନ୍ତ୍ରଣ କାର୍ଯ୍ୟର ମହତ୍ତ୍ୱ ବିଷୟରେ ଲୋକ ତଥା ଶିଳ୍ପସଂସ୍ଥାମାନଙ୍କୁ ସଚେତନ କରାଇବା ।
## ଆଧାର 
ଶ୍ରେଣୀ:ଡିସେମ୍ବର ମାସର ପାଳିତ ଦିବସ
ଡମ୍ବରୁଧର ଉଲାକା

**ଡମ୍ବରୁଧର ଉଲାକା** (୧ ଜୁଲାଇ ୧୯୩୭ - ୧୪ ମଇ ୨୦୨୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସାତ ଥର କାର୍ଯ୍ୟ କରିଥିଲେ । ୧୯୯୦ ଓ ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଷମ କଟକ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ ଓ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଡମ୍ବରୁଧର ଉଲାକା ୧୯୩୭ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶ୍ୟାମଘନ ଉଲାକା ଓ ପତ୍ନୀଙ୍କ ନାମ ଯଶୋଦା ଉଲାକା । ତାଙ୍କ ବାପା ଜଣେ ରାଜନେତା, ଯିଏକି ୧ମ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ତାଙ୍କ ବଡ଼ ଭାଇ ରାମଚନ୍ଦ୍ର ଉଲାକା ଓ ପୁତୁରା ସପ୍ତଗିରି ଉଲ୍ଲାକା ମଧ୍ୟ ରାଜନୈତିଜ୍ଞ ଓ ଓଡ଼ିଶାରୁ ସାଂସଦ ଭାବରେ ନିର୍ବାଚିତ ହୋଇଥିଲେ ।

## ରାଜନୈତିକ ଜୀବନ 
ଡମ୍ବରୁଧର ଉଲାକା ଓଡ଼ିଶା ରାଜନୀତିରେ କଂଗ୍ରେସ (ଇ) ଓ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ସାତ ଥର କାର୍ଯ୍ୟ କରିଥିଲେ । ୧୯୮୫ରୁ ୧୯୮୯ ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । 

## ଆଧାର 
ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:୨୦୨୪ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:୬ଷ୍ଠ  ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୭ମ  ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୮ମ  ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୯ମ  ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୧ଶ  ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୩ଶ  ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ରାଜେନ୍ଦ୍ର କୁମାର ରାଉଳ

**ରାଜେନ୍ଦ୍ର କୁମାର ରାଉଳ**, ଜଣେ ଓଡ଼ିଆ କଥାକାର । ସେ ଉଭୟ ଗଳ୍ପ ଓ ଉପନ୍ୟାସରେ ନିଜ ଲେଖନୀ ଚାଳନା କରନ୍ତି ।
## ରଚନାବଳୀ 
### ଗଳ୍ପ ସଂକଳନ 
* ହତ୍ୟାକାରୀ - ୨୦୧୦ (ସତ୍ୟମ ବୁକ ଏଜେନ୍ସି)
* କାଡ଼ବରୀ - ୨୦୧୩ (ପକ୍ଷୀଘର ପ୍ରକାଶନ)
* ଶିବଦାସ
* ହାଇଫେନ
* ସନ୍ଧିକ୍ଷଣ
* ଟେଲିଗ୍ରାମ
* ସଚିନ - ୨୦୧୧ (ସତ୍ୟମ ବୁକ ଏଜେନ୍ସି)
### ଉପନ୍ୟାସ 
* ଭାଇରସ - ୨୦୧୩ (ଏଥେନା ବୁକ୍ସ)
* ମରୁମାୟା
## ସମ୍ମାନ ଓ ପୁରସ୍କାର 
* ଫକୀର ମୋହନ ସେନାପତି ତରୁଣ କଥା ସମ୍ମାନ
* କଳିଙ୍ଗ ପ୍ରଭା ସାହିତ୍ୟ ସାରଥି ସମ୍ମାନ
* କଳିଙ୍ଗ ଲିଟେରାରୀ ଯୁବ ପୁରସ୍କାର
* ରବୀନ୍ଦ୍ରନାଥ ରାୟ ସ୍ମୃତି ପୁରସ୍କାର
* ଟାଇମପାସ ବୁକର ପୁରସ୍କାର - ୨୦୨୦

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲେଖକ
ମକରନ୍ଦ ମୁଦୁଲି

**ମକରନ୍ଦ ମୁଦୁଲି** (ଜନ୍ମ: ୧୦ ଅପ୍ରେଲ ୧୯୭୩) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାୟଗଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ  ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ମକରନ୍ଦ ମୁଦୁଲି ୧୯୭୩ ମସିହାର ଅପ୍ରେଲ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କହ୍ନାଇ ମୁଦୁଲି ।

## ରାଜନୈତିକ ଜୀବନ 
ମକରନ୍ଦ ମୁଦୁଲି ଜଣେ ସ୍ୱାଧୀନ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୭୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:୧୬ଶ  ଓଡ଼ିଶା ବିଧାନ ସଭାର ସଭ୍ୟ
ରାଷ୍ଟ୍ରୀୟ ଏକତା ଦିବସ

ସ୍ୱାଧୀନତା ସମୟରେ ବିନା ରକ୍ତପାତରେ ଭାରତର ପ୍ରାୟ ସମସ୍ତ ଦେଶିୟ ରାଜ୍ୟଗୁଡ଼ିକୁ ଏକାଠି କରିବାରେ ବଲ୍ଲଭଭାଇ ପଟେଲଙ୍କ ଅବଦାନ ନିମିତ୍ତ ତାଙ୍କୁ "ଲୌହ ମାନବ" ଉପାଧି ମିଳିଥିଲା । ତାଙ୍କର ସ୍ମୃତିରେ ୨୦୧୪ ମସିହାରୁ ପ୍ରତିବର୍ଷ ତାଙ୍କର ଜନ୍ମତିଥି ୩୧ ଅକ୍ଟୋବରକୁ **ରାଷ୍ଟ୍ରୀୟ ଏକତା ଦିବସ** ରୂପେ ପାଳନ ହୋଇ ଆସୁଅଛି । 

ଭାରତ ଗୃହ ମନ୍ତ୍ରଣାଳୟଦ୍ୱାରା ରାଷ୍ଟ୍ରୀୟ ଏକତା ଦିବସ ପାଇଁ ସରକାରୀ ବିବୃତ୍ତିରେ କୁହାଯାଇଛି ଯେ "ଜାତୀୟ ଏକତା ଦିବସ ହେଉଛି ଆମ ଦେଶର ଅନ୍ତର୍ନିହିତ ଶକ୍ତିକୁ ସ୍ଥିରତା ସହିତ ପୁନଃ ସଂଯୋଗ କରିବାର ଏକ ସୁଯୋଗ । ପୁଣି ଏହା ଆମ ଦେଶର ଏକତା ତଥା ଅଖଣ୍ଡତା ପ୍ରତି ପ୍ରକୃତ ତଥା ସମ୍ଭାବ୍ୟ ବିପଦର ସାମନା କରିବାକୁ ଆମକୁ ସାହସ ଯୋଗାଇବା ସହ ଆମର ଦେଶପାଇଁ ସୁରକ୍ଷା ଯୋଗାଇବାରେ ଏକ ପ୍ରମୁଖ ଭୂମିକା ଗ୍ରହଣ କରିବ ।"

## ଆଧାର 
\

ଶ୍ରେଣୀ:ଅକ୍ଟୋବର ମାସର ପାଳିତ ଦିବସ
ବିଶ୍ଵ ସଞ୍ଚୟ ଦିବସ

ଅକ୍ଟୋବର ୩୧ ତାରିଖ ସାରା ବିଶ୍ୱରେ **ବିଶ୍ୱ ସଞ୍ଚୟ ଦିବସ** ଭାବେ ପାଳିତ ହୁଏ । ତେବେ ଭାରତରେ ଏହି ଦିବସ ଅକ୍ଟୋବର ୩୦ରେ ପାଳିତ ହେଉଛି ।
## ଇତିହାସ 
ଅକ୍ଟୋବର ୩୧, ୧୯୩୪ରେ ଇଟାଲୀର ମିଲାନରେ ପ୍ରଥମ ଆନ୍ତର୍ଜାତୀୟ ସଞ୍ଚୟ ବ୍ୟାଙ୍କ ଅଧିବେଶନ(World Society of Savings banks) ଅନୁଷ୍ଠିତ ହୋଇଥିଲା । ସେହି ସମୟରେ ଅକ୍ଟୋବର ୩୧କୁ ବିଶ୍ୱ ସଞ୍ଚୟ ଦିବସ ଭାବେ ପାଲନ କରିବାକୁ ନିଷ୍ପତ୍ତି ନିଆଯାଇଥିଲା । ଇଟାଲୀର ପ୍ରଫେସର ଫିଲିପ୍ପୋ ରବିଜା ଅଧିବେଶନର ଶେଷ ଦିନରେ ଏହି ଦିନକୁ **ବିଶ୍ୱ ସଞ୍ଚୟ ଦିବସ** ଭାବେ ଘୋଷଣା କରିଛନ୍ତି । 29ଟି ଦେଶର ପ୍ରତିନିଧୀମାନେ ବିଶ୍ୱର ଜନସାଧାରଣଙ୍କ ମନରେ “ସଞ୍ଚୟ ଚିନ୍ତା” ଜାଗ୍ରତ କରିବା ସହ ଦେଶ ତଥା ବ୍ୟକ୍ତିବିଶେଷଙ୍କ ଅର୍ଥନୈତିକ ଅଭିବୃଦ୍ଧିରେ ସଞ୍ଚୟର ପ୍ରାସଙ୍ଗିକତାକୁ ପ୍ରାଅଧାନ୍ୟ ଦେବାକୁ ଚାହୁଁଥିଲେ ।

ଆଜିକାଲି ବିଶ୍ୱ ସଞ୍ଚୟ ଦିବସ ଆୟୋଜନ କରୁଥିବା ବ୍ୟାଙ୍କଗୁଡିକର ଧ୍ୟାନ ବିକାଶଶୀଳ ଦେଶଗୁଡିକ ଉପରେ ରହିଛି, ଯେଉଁଠାରେ ଅନେକ ଲୋକ ବ୍ୟାଙ୍କ ସହ ଯୋଡ଼ି ହୋଇପାରି ନାହାନ୍ତି । ଏଭଳି ସ୍ଥଳେ ଅଧିକରୁ ଅଧିକ ଲୋକ, ବିଶେଷ କରି ଅଣ-ସରକାରୀ ସଂଗଠନ ସହିତ କାର୍ଯ୍ୟ କରୁଥିବା ଲୋକଙ୍କ ସଞ୍ଚୟ ଖାତା ସଂଖ୍ୟାକୁ ଦ୍ୱିଗୁଣିତ କରିବା ପାଇଁ ଅନେକ ଅଭିଯାନ ଏବଂ ପଦକ୍ଷେପ ନିଆଯାଇ ଏହି ଦେଶରେ ସଞ୍ଚୟ ବୃଦ୍ଧିରେ ସଞ୍ଚୟ ବ୍ୟାଙ୍କ ଏକ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥାଏ । 

## ଆଧାର 
ଶ୍ରେଣୀ:ଅକ୍ଟୋବର ମାସର ପାଳିତ ଦିବସ
ବିଶ୍ଵ କମ୍ପ୍ୟୁଟର ସାକ୍ଷରତା ଦିବସ

**ବିଶ୍ୱ କମ୍ପ୍ୟୁଟର ସାକ୍ଷରତା ଦିବସ** ଭାରତୀୟ କମ୍ପ୍ୟୁଟର କମ୍ପାନୀ National Institute of Information Technology (NIIT)ଦ୍ୱାରା ଏହାର ୨୦ତମ ବାର୍ଷିକୀ ପାଳନ କରିବା ଅବସରରେ ୨୦୦୧ରେ ଆରମ୍ଭ କରାଯାଇଥିଲା । ପ୍ରତିବର୍ଷ ଡିସେମ୍ବର ୨ ତାରିଖରେ ଏହି ଦିବସ ପାଳନ କରାଯାଏ ।
## ଇତିହାସ 
ଏକ ଅଧ୍ୟୟନରୁ ଜଣାଗଲା ଯେ ବିଶ୍ୱର ଅଧିକାଂଶ କମ୍ପ୍ୟୁଟର ବ୍ୟବହାରକାରୀ ଥିଲେ ପୁରୁଷ । ଏହି ଦିବସ ପାଳନର ମୁଖ୍ୟ ଉଦ୍ଦେଶ୍ୟ ଥିଲା ବୈଷୟିକ ଜ୍ଞାନକୌଶଳର ବିକାଶକୁ ଉତ୍ସାହିତ କରିବା ତଥା ବିଶେଷକରି ଶିଶୁ ତଥା ମହିଳାମାନଙ୍କ ମଧ୍ୟରେ କମ୍ପ୍ୟୁଟର ଜ୍ଞାନକୌଶଳ ବ୍ୟବହାର ପାଇଁ "ସଚେତନତା ସୃଷ୍ଟି କରିବା । ଏହି ଆନ୍ଦୋଳନ ମୂଳତଃ NIITଦ୍ୱାରା ପ୍ରତିଷ୍ଠିତ ଏବଂ ଏହା ସୂଚନା ପ୍ରଯୁକ୍ତିବିଦ୍ୟାର ଶିକ୍ଷାଦାନରେ ଉନ୍ନତି ଆଣିବା ପାଇଁ ଉଦ୍ଦିଷ୍ଟ ।
## ଆଧାର 
ଶ୍ରେଣୀ:ଡିସେମ୍ବର ମାସର ପାଳିତ ଦିବସ
ଝିଲିଲତା ସେଣ

**ଝିଲିଲତା ସେଣ** ( ଜନ୍ମ : ୦୧ ଜୁଲାଇ ୧୯୮୭ ) ଜଣେ ଓଡ଼ିଆ ଭଲିବଲ ଖେଳାଳି । ଆନ୍ତର୍ଜାତୀୟକ ସ୍ତରରେ ଭଲିବଲ ଖେଳିବାରେ ସେ ପ୍ରଥମ ଓଡ଼ିଆ ମହିଳା । ତାଙ୍କୁ ଭଲିବଲର ଅଲରାଉଣ୍ଡର ଖେଳାଳି କୁହାଯାଏ, କାରଣ ସେ ଉଭୟ ଆକ୍ରମଣାତ୍ମକ ଓ ରକ୍ଷଣଶୀଳ ଖେଳରେ ପାରଙ୍ଗମ । ସେ ଓଡ଼ିଶା, ପୂର୍ବ ରେଲବାଈ ଓ ଭାରତ ତରଫରୁ ଭଲିବଲ ଖେଳନ୍ତି । 

## ଭଲିବଲ ଖେଳ 
ଝିଲିଲତା ଏକ ମଧ୍ୟବିତ୍ତ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ଭିଣୋଇ ଗଦାଧର ବାରିକ ଜଣେ ସନ୍ତରଣ ପ୍ରଶିକ୍ଷକ । ତାଙ୍କରି ପ୍ରୋତ୍ସାହନରେ ଝିଲିଲତା ଭଲିବଲ ଖେଳିବା ଆରମ୍ଭ କରିଥିଲେ । ୧୯୯୮ ମସିହାରେ ଭଲିବଲ ଖେଳରେ ପ୍ରଶିକ୍ଷଣ ନେବା ପାଇଁ ସେ ରାଜ୍ୟ ସ୍ପୋର୍ଟସ ହଷ୍ଟେଲରେ ଯୋଗଦେଇଥିଲେ । କୋଚ ଉଷାରାଣୀ ମହାନ୍ତିଙ୍କ ଅଧିନରେ ସେ ପ୍ରଶିକ୍ଷଣ ଗ୍ରହଣ କରିଥିଲେ ।

## ଅଂଶଗ୍ରହଣ କରିଥିବା ପ୍ରମୁଖ ଭଲିବଲ ଚାମ୍ପିୟନସିପ 
### ଆନ୍ତର୍ଜାତୀକ 
* ୧୪ଶ ଏସୀୟ ମହିଳା ଚାମ୍ପିୟନସିପ, ଭିଏତନାମ - ୨୦୦୯
* ୧୦ମ ଦକ୍ଷିଣ ଏସୀୟ ଚାମ୍ପିୟନସିପ, ଶ୍ରୀଲଙ୍କା - ୨୦୦୬ (ସ୍ୱର୍ଣ୍ଣ ପଦକ)
* ୧୩ଶ ପ୍ରିନସେସ କପ ମହିଳା ଚାମ୍ପିୟନସିପ, ଥାଇଲାଣ୍ଡ - ୨୦୦୬
* ୧୩ଶ ୟାଲୁକପ ଆନ୍ତର୍ଜାତୀକ ମହିଳା ଚାମ୍ପିୟନସିପ, ଚିନ - ୨୦୦୫
* ୩ୟ ଆନ୍ତର୍ଜାତୀକ ବାଳ ଗେମ୍ସ, ଋଷିଆ - ୨୦୦୪ (ରୌପ୍ୟ ପଦକ)
* ୧୨ଶ ଏସୀୟ ମହିଳା ଜୁନିୟର ଚାମ୍ପିୟନସିପ, ଶ୍ରୀଲଙ୍କା - ୨୦୦୪
* ୪ଥ ଏସୀୟ ବାଳିକା ଚାମ୍ପିୟନସିପ, ଥାଇଲାଣ୍ଡ - ୨୦୦୩
* ୧୧ଶ ଏସୀୟ ମହିଳା ଜୁନିୟର ଚାମ୍ପିୟନସିପ, ଭିଏତନାମ - ୨୦୦୨
### ଜାତୀୟ 
* ସିନିୟର ନେସନାଲ ଚାମ୍ପିୟନସିପ - ୨୦୦୬,୨୦୦୭,୨୦୦୯,୨୦୧୦(ସ୍ୱର୍ଣ୍ଣ ପଦକ), ୨୦୦୮(ରୌପ୍ୟ ପଦକ)
* ଜାତୀୟ ଭଲିବଲ ଚାମ୍ପିୟନସିପରେ ଓଡ଼ିଶାର ପ୍ରତିନିଧିତ୍ୱ - ୨୦୦୦ରୁ ୨୦୦୫
* ଜାତୀୟ ଯୁବ ଭଲିବଲ ଚାମ୍ପିୟନସିପରେ ଓଡ଼ିଶାର ପ୍ରତିନିଧିତ୍ୱ - ୨୦୦୨ ଓ ୨୦୦୩

## ବ୍ୟକ୍ତିଗତ ଜୀବନ 
ଝିଲିଲତା ୧୯୮୭ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କର ପୈତୃକ ଗ୍ରାମ ପୁରୀ ଜିଲ୍ଲାର *ସରୋଭା* । ତାଙ୍କ ପିତାଙ୍କ ନାମ ଦିବାକର ସେଣ । ତାଙ୍କ ଭାଇଙ୍କ ନାମ ଶିବାନନ୍ଦ ସେଣ । ସେ ସତ୍ୟଜୀତ ମୁଦୁଲିଙ୍କୁ ବିବାହ କରିଛନ୍ତି ।

## ଆଧାର 
ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଖେଳାଳି
ଆଲ୍ଲାନ ଫକିର

**ଆଲ୍ଲାନ ଫକିର** (୧୯୩୨ – ୪ ଜୁଲାଇ ୨୦୦୦), (ସିନ୍ଧି: *علڻ فقيرُ*, Urdu: *علن فقیر*), ଜଣେ ପାକିସ୍ଥାନୀ ଲୋକଗୀତ ଗାୟକ ଥିଲେ । ସେ ପାକିସ୍ଥାନର ଏକ ପ୍ରମୁଖ ସୁଫି ସଙ୍ଗୀତ ଗାୟକ ଥିଲେ । ତାଙ୍କର ଅପୁର୍ବ ପ୍ରଦର୍ଶନ କଳା ଯୋଗୁ ସେ ପାକିସ୍ଥାନରେ ବିଖ୍ୟାତ ହୋଇଥିଲେ ଯାହା ଭକ୍ତି ଭାବ ପୂର୍ଣ୍ଣ ଥିଲା ଓ ସୁଫି ନୃତ୍ୟ-ସଙ୍ଗୀତରେ ପରିପୂର୍ଣ୍ଣ ଥିଲା ।

## ପ୍ରାକ୍ ଜୀବନ
ଆଲ୍ଲାନ ଫକିର ଜାମଶୋରୋ ଜିଲ୍ଲା, ସିନ୍ଧର ପୁରାତନ ଅମରି ଗ୍ରାମରେ ୧୯୩୨ ମସିହାରେ ଜନ୍ମଗ୍ରହଣ କରିଥିଲେ । ଆଲ୍ଲାନ ଜନ୍ମ ହେବା ପରେ ପରେ ତାଙ୍କର ମାତା ମୃତ୍ୟୁ ବରଣ କରିଥିଲେ । ତାଙ୍କର ଶୈଶବ କାଳ ହାଇଦରାବାଦ-ସିନ୍ଧ ଓ ସେହ୍ୱାନର ମଧ୍ୟବର୍ତ୍ତୀ ସ୍ଥାନରେ ଥିବା ମଞ୍ଝଣ୍ଡ ଟାଉନରେ କଟିଥିଲା ।  

ସେ ମଙ୍ଗ୍ରସି ଜନ ଜାତିର ଲୋକ ଥିଲେ ଓ ସେହି ଜାତିର ଲୋକଙ୍କୁ ସୁନ୍ଦର ସୁର ଓ ଗୀତ ଗାଇ ସନ୍ତୋଷ ଓ ଖୁସି ଦେଉଥିବା ବିଶ୍ୱାସରେ ମେଳା ଓ ଉତ୍ସବମାନଙ୍କରେ ସ୍ୱାଗତ କରାଯାଉଥିଲା । ସେହି ଜନ ଜାତିରେ ପରମ୍ପରା ଅନୁସାରେ ଆଲ୍ଲାନ ଫକିରଙ୍କ ପିତା ଡ୍ରମ ବଜାଉଥିଲେ ଓ ବିବାହ ଉତ୍ସବମାନଙ୍କରେ ପାରମ୍ପରିକ ଗୀତ ଗାଉଥିଲେ ଓ ଆଲ୍ଲାନଙ୍କ ଭାଇ ଏ ପର୍ଯ୍ୟନ୍ତ ମଧ୍ୟ ସେହି କାମରେ ବ୍ୟସ୍ତ ଅଛନ୍ତି । 

ଫକିର ଏକ ଆରବୀ ଭାଷାର ଶବ୍ଦ ଓ ଏହା ରହସ୍ୟମୟ ବା ସୁଫିକୁ ବୁଝାଏ । ଫକିରର ପ୍ରକୃତ ଆକ୍ଷରିକ ଅର୍ଥ ହେଉଛି ଜଣେ ବ୍ୟକ୍ତି ଯିଏ ସଂସାରର ମୋହ ମାୟାଠାରୁ ଦୂରରେ ରହନ୍ତି, ତାଙ୍କର ଜୀବନ ଦୟା ଧର୍ମରେ କଟିଥାଏ ଓ ଯାହା ମିଳେ ତାକୁ ନେଇ ସେମାନେ ସନ୍ତୋଷରେ କାଳ ଯାପନ କରନ୍ତି । ଅନ୍ୟ ଅର୍ଥରେ ଏହାକୁ ସିନ୍ଧି ଓ ଉର୍ଦ୍ଦୁ ଭାଷାରେ ଭିକାରୀ ଭାବରେ ବ୍ୟବ‌ହାର କରାଯାଏ । 

କିଶୋର ବୟସ ବେଳେ ଆଲ୍ଲାନ ଦୁଃଖ ପରିପୂର୍ଣ୍ଣ ଗୀତ ଗାଇବାକୁ ଭଲ ପାଉଥିଲେ ଯାହା ତାଙ୍କ ପିତାଙ୍କୁ ପସନ୍ଦ ନ ଥିଲା । ମାତାଙ୍କର ସ୍ନେହରୁ ବଞ୍ଚିତ ହୋଇ ସେ ସେହି ସ୍ନେହର ବିକଳ୍ପ ଖୋଜିବାକୁ ବାହାରିଲେ । ସେ ଭିତ ଶାହରେ ଥିବା ଶାହ ଅବଦୁଲ ଲତିଫ ଭିଟାଇଙ୍କ ଦରଘାରେ ପ‌ହଞ୍ଚିଲେ ଓ ସେଠାରେ ବାସ କରିବାକୁ ଲାଗିଲେ । ପ୍ରାରମ୍ଭରେ ସେ ପିତାଙ୍କଠାରୁ ସଙ୍ଗୀତ ଶିକ୍ଷା କରିଥିଲେ । 

ଆଲ୍ଲାନଙ୍କର କୌଣସି ଶିକ୍ଷା ଦୀକ୍ଷା ଓ ଲେଖା ପଢ଼ି ଜାଣି ନ ଥିଲେ ମଧ୍ୟ ତାଙ୍କର ଅପୂର୍ବ ସ୍ମରଣ ଶକ୍ତି ଥିଲା । ପ୍ରତି ରାତିରେ ସେ ପାରମ୍ପାରିକ 'ଲତିଫି  ରାଗ' ଶୁଣି ଭାବୁକ ହୋଇଯାଉଥିଲେ । ଫକିର ଜ‌ୱାର କୁର୍ବାନ ଅଲି ଲଞ୍ଜ‌ୱାନି ଓ ମୁଲଚାନ୍ଦ ମହାରାଜଙ୍କଠାରୁ ପ୍ରୋତ୍ସାହନ ପାଇ ଅଲ୍ଲାନ ଫକିର ସେହି ଦରଘାରେ ଭିଟାଇଙ୍କ କବିଟା ଗାଇବାକୁ ଲାଗିଲେ ଓ ସେଠାରେ                   ୨୦ ବର୍ଷ କାଳ କଟେଇବା ପରେ ଅବଦୁଲ କରିମ ବାଲୋଚଙ୍କ ସ‌ହିତ ସାକ୍ଷାତ ହେଲା ଯିଏ ତାଙ୍କୁ ପାକିସ୍ଥାନ ରେଡିଓ ଓ  ହାଇଦରାବାଦ, ସିନ୍ଧରେ ଥିବା ପାକିସ୍ଥାନ ଟେଲିଭିଜନ ସ‌ହିତ ପରିଚୟ କରେଇଥିଲେ ଓ ସେ ଗାନ କରୁଥିବା ଭିଟାରି କବିତାର ସଠିକ ଉଚ୍ଚାରଣ କରିବାକୁ ଶିକ୍ଷା କରିବାକୁ ସାହାଯ୍ୟ କରିଥିଲେ ।

## ଆଧାର
ଟେମାଜେପାମ

**ଟେମାଜେପାମ**, ଏକ ବ୍ୟବସାୟୀକ ନାମ **ରେଷ୍ଟୋରିଲ,** ଏକ ଔଷଧ ଯାହା ନିଦ୍ରା ସମସ୍ୟା ନିମନ୍ତେ ଦିଆଯାଏ । ଏହାର ବ୍ୟବହାର ସାଧାରଣତଃ ଦଶ ଦିନରୁ କମ୍ ହେବା ଉଚିତ୍ |  ଏହା ପାଟିରେ ଦିଆଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ଉଦ୍‌ବେଗ, ଦ୍ୱନ୍ଦ୍ୱ ଏବଂ ମୁଣ୍ଡ ବୁଲାଇବା ଦେଖାଯାଏ |  ବେଞ୍ଜୋଡାଏଜେପାମ ଓ ହିପନୋଟି ଓଷଧର ଟେମାଜେପାମ ହେଉଛି ଏକ ମଧ୍ୟବର୍ତ୍ତୀ କାର୍ଯ୍ୟକାରି ଓଷଧ |  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ |  ଯୁକ୍ତରାଜ୍ୟରେ ଏକ ମାସ ଯୋଗାଣ ଏନଏଚଏସକୁ ୨୦୧୯ ସୁଦ୍ଧା ପ୍ରାୟ ୧.୪୦  ପାଉଣ୍ଡ ଖର୍ଚ୍ଚ କରିଥାଏ।  ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୧.୭୬ ଆମେରିକୀୟ ଡଲାର ଅଟେ।  ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୧୪୨ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା, ଯେଉଁଥିରେ ଚାରି ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା |  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସୈନ ଜ‌ହୁର

**ସୈନ ଜହୁର** ବା ସୈନ ଅହମଦ ଜ‌ହୁର ବା **ଅଲି ସୈନ ଶଫିଉ** (Punjabi: **سائیں ظہور**, ଜନ୍ମ: c.1937) ପାକିସ୍ଥାନ ପଞ୍ଜାବର ଜଣେ ପ୍ରମୁଖ ପଞ୍ଜାବୀ ସୁଫି ସଙ୍ଗୀତଜ୍ଞ ଥିଲେ । ତାଙ୍କ ଜୀବନର ଅଧିକାଂଶ ସମୟରେ ସେ ସୁଫି ପବିତ୍ର ସ୍ଥାନମାନଙ୍କରେ ଗୀତ ଗାଉଥିଲେ ଓ ସେହି ଗୀତମାନଙ୍କର କୌଣସି ରେକର୍ଡ଼ ୨୦୦୬ ମସିହା ପର୍ଯ୍ୟନ୍ତ ପ୍ରସ୍ତୁତ ହୋଇନଥିଲେ ମଧ୍ୟ ମୁଖ ମାଧ୍ୟମରେ ପ୍ରଚାରିତ ହୋଇ ବିବିସି ବିଶ୍ୱ ସଙ୍ଗୀତ ପୁରସ୍କାର (ବିବିସି ବିଶ୍ୱ ସଙ୍ଗୀତ ପୁରସ୍କାର) ନିମନ୍ତେ ମନୋନୀତ ହୋଇଥିଲେ । 
 ସୈନ ତାଙ୍କର ପ୍ରଥମ ନାମ ନୁହେଁ ଓ ତାହା ଏକ ସମ୍ମାନ ପଦବୀ । 

## ପ୍ରାକ୍ ଜୀବନ ଓ ବୃତ୍ତି
ପାକିସ୍ଥାନ ପଞ୍ଜାବର ଓକାରା ଜିଲ୍ଲାରେ ଥିବା ହବେଲି ଲାଖ ନିକଟରେ ଥିବା ଲୁଲେମଙ୍କି ଗ୍ରାମରେ ଏକ ଚାଷୀ ପରିବାରର ଛୋଟ ପୁଅ ଭାବରେ ସେ ଜନ୍ମଗ୍ରହଣ କରିଥିଲେ । ଶୁଣାଯାଏ, ସେ ମାତ୍ର ୭ ବର୍ଷ ବୟସରେ ଗୀତ ଗାଇବା ଆରମ୍ଭ କରିଥିଲେ

## ସଙ୍ଗୀତ ଶୈଳୀ
 (a kind of lute, normally with a single string,
but he uses a three-stringed version).  Notice the long kurta and the
ghungroos (anklet bells).]]

 ଜ‌ହୁତ ତାଙ୍କର ଅଧିକାମସ ଜୀବନ‌କାଳ ମଧ୍ୟରେ ସୁଫି ଦରଘା ଓ ଉତ୍ସବରେ ତ‌ଥା ରାସ୍ତାରେ ପ୍ରଦର୍ଶନ କରୁଥିଲେ । ସେ ମୂଖ୍ୟତଃ ଏକ ତାର ଲାଗିଥିବା ଏକତାରା, ତିନି ତାର ବିଶିଷ୍ଟ ତୁମ୍ବି ବାଦ୍ୟ ବ୍ୟବ‌ହାର କରୁଥିଲେ । ଅନ୍ୟ କେତେକ ସୁଫି ପରମ୍ପରା ଅନୁସାରେ ଉଚ୍ଚ ସ୍ୱରରେ ଓ ଭକ୍ତି ଭାବରେ ବାୟାଙ୍କ ଭଳି ବାଜା ସବୁ ତାଙ୍କ ଚାରିପାଖରେ ଘୁରେଇ ଗୀତ ଗାଇପାରୁଥିଲେ । ତାଙ୍କର ପୋଷାକ  ଥିଲେ କୁର୍ତା, ମାଳା, ପଗଡ଼ି ଓ ଘୁଙ୍ଘୁର । ସେ ଉଚ୍ଚ ସ୍ୱର ସମ୍ପନ୍ନ ଓ ଅଧିକ ପରିସୀମା ବିଶିଷ୍ଟ ଗୀତ ଗାଉଥିଲେ । 
## ଆଧାର
ମେଲଫାଲାନ

**ମେଲଫାଲାନ,** ଏକ ବ୍ୟବସାୟୀକ ନାମ **ଆଲକେରାନ,** ଏକ କେମୋଥେରାପି ଔଷଧ ଯାହା ମଲ୍ଟିପ୍ଲ ମାୟେଲୋମା, ଓଭାରି କର୍କଟ, ମେଲାନୋମା ଏବଂ ଆମିଲଏଡୋସିସ ଇତ୍ୟାଦି ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ |  ଏହା ପାଟିରେ କିମ୍ବା ଶିରାଭ୍ୟନ୍ତର ଇଞ୍ଜେକସନ ସାହାଯ୍ୟରେ ଦିଆଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ ଏବଂ ଅସ୍ଥି ମଜ୍ଜା ଦମନ ହୋଇପାରେ |  ମେଲଫାଲାନ ଏକ ନାଇଟ୍ରୋଜେନ ମଷ୍ଟାର୍ଡ଼ ଆଲିକିଲେଟିଙ୍ଗ ଏଜେଣ୍ଟ  ଶ୍ରେଣୀର ଔଷଧ ଅଟେ |  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ |  ଯୁକ୍ତରାଜ୍ୟରେ ଏହାର ୫୦ମିଗ୍ରା ଭାଏଲ ପ୍ରତି ଏନଏଚଏସ ପିଛା £ ୧୩୭ ଖର୍ଚ୍ଚ କରେ |  ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ହେଉଛି ୨୫୭ ଡଲାର  | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶୌକତ ଅଲି

**ଶୌକତ ଅଲି**, ଜଣାଶୁଣା ଅନ୍ୟ ନାମ **ଶୌକତ ଅଲି ଖାନ**, (୩ ମଇ ୧୯୪୪ – ୨ ଏପ୍ରିଲ ୨୦୨୧) ଜଣେ ପାକିସ୍ଥାନୀ ଲୋକ ଗାୟକ ଥିଲେ (ଲୋକ ଗାୟକ). ଜଣେ ଲୋକ ଗାୟକ ଭାବରେ ସେ ପାକିସ୍ଥାନ ପଞ୍ଜାବରେ ଜନପ୍ରିୟ ଥିଲେ ଓ ଏହା ସ‌ହିତ ଭାରତର ପଞ୍ଜାବରେ ମଧ୍ୟ ଲୋକପ୍ରିୟ ଥିଲେ । ବିଦେଶ ଭ୍ରମଣ କରି ସଂଯୁକ୍ତ ରାଜ୍ୟ, କାନାଡ଼ା ଓ ସଂଜୁକ୍ତ ରାଷ୍ଟ୍ରମାନଙ୍କରେ ଥିବା ପ୍ରବାସୀ ପଞ୍ଜାବୀ ଜ‌ନସଂଖ୍ୟା ବ‌ହୁଳ ସ୍ଥାନମାନଙ୍କରେ ତାଙ୍କର କଳା ପ୍ରଦର୍ଶନ କରୁଥିଲେ ।  ଦିଲ୍ଲୀରେ ଅନୁଷ୍ଠିତ ୧୯୮୨ ଏସିଆନ ଗେମସରେ ସେ ଜୀବନ୍ତ ପ୍ରଦର୍ଶନ କରିଥିଲେ ଓ ୧୯୯୦ ମସିହାର ତାଙ୍କୁ ସର୍ବୋଚ୍ଚ ପାକିସ୍ଥାନୀ ସିଭିଲିଆନ ପ୍ରେସିଡେନସିଆଲ ପୁରସ୍କାର "ପ୍ରାଇଡ ଫ ପରଫରମାନସ୍" ପ୍ରଦାନ କରାଯାଇଥିଲା ।

## ତାଙ୍କର ଜୀବନୀ ଉପରେ ଡକୁମେଣ୍ଟାରୀ
୨୦୧୭ ମସିହାର ଏକ କାନାଡ଼ା କମ୍ପାନୀ ପାକିସ୍ଥାନୀ ସଙ୍ଗୀତ ଉଦ୍ୟୋଗକୁ ଶୌକତ ଅଲିଙ୍କ ଅବଦାନ‌କୁ ସ୍ମରଣୀୟ କରିବାକୁ ତାଙ୍କ ପୁତ୍ରଙ୍କ ସ‌ହାୟତାରେ ଗୋଟିଏ ଏକ ଘଣ୍ଟା ବ୍ୟାପୀ ଡକୁମେଣ୍ଟାରୀ ପ୍ରସ୍ତୁତ କରିଥିଲେ । ଏହି ଡକୁମେଣ୍ଟାରୀରେ ଜୀବନ ସାରା ଶୌକତ ଅଲି ତାଙ୍କର ପେଷାରେ ସମ୍ମୁଖୀନ ହୋଇଥିବା ଲଢ଼େଇ ବିଷୟ ଦେଖାଯାଇଥିଲେ ଓ ତାଙ୍କର ପୂର୍ବତନ ପ୍ରଦର୍ଶନ ତ‌ଥା ଲତା ମଙ୍ଗେସକର ଭଳି ଅନେକ ଗାୟକଙ୍କର ସାକ୍ଷାତକାର ବିଷୟ ପ୍ରଦର୍ଶିକ  ହୋଇଥିଲା । ଏଥିରେ ଜଣେ ଉଚ୍ଚାଭିଳାସୀ ଯୁବକର ପାକିସ୍ଥାନୀ ଲୋକପ୍ରିୟ ଲୋକ ଗାୟକ ହେବାର ଯାତ୍ରା ପ୍ରଦର୍ଶିତ ହୋଇଥିଲା । 

## ଆଧାର
ଜାତୀୟ ଗଣିତ ଦିବସ (ଭାରତ)

ଭାରତରେ ୨୨ ଡିସେମ୍ବରକୁ **ଜାତୀୟ ଗଣିତ ଦିବସ** ଭାବରେ ପାଳନ କରାଯାଏ । 
## ଇତିହାସ 
ଭାରତର ୧୪ତମ ତଥା ତତ୍କାଳୀନ ଭାରତର ପ୍ରଧାନମନ୍ତ୍ରୀ ମନମୋହନ ସିଂହ ମାଡ୍ରାସ ବିଶ୍ୱବିଦ୍ୟାଳୟରେ ଭାରତୀୟ ଗଣିତଜ୍ଞ ଶ୍ରୀନିବାସ ରାମାନୁଜନଙ୍କ ଜନ୍ମର ୧୨୫ତମ ବାର୍ଷିକୀ (୨୨ ଡିସେମ୍ବର ୧୮୮୭- ୨୬ ଏପ୍ରିଲ ୧୯୨୦) ପାଳନ କରିବା ଅବସରରେ ଏହି ଘୋଷଣା କରାଯାଇଥିଲା । ସେହି ଦିନଠାରୁ ୨୨ ଡିସେମ୍ବରକୁ **ଜାତୀୟ ଗଣିତ ଦିବସ** ଭାବରେ ପାଳନ କରାଯାଉଛି । ଏହି ଅବସରରେ ପ୍ରଧାନ ମନ୍ତ୍ରୀ ସିଂହ ମଧ୍ୟ ଘୋଷଣା କରିଛନ୍ତି ଯେ ୨୦୧୨ ମସିହାକୁ **ଜାତୀୟ ଗଣିତ ବର୍ଷ** ଭାବେ ପାଳନ କରାଯିବ ।

ସେବେଠାରୁ, ପ୍ରତିବର୍ଷ ମହାବିଦ୍ୟାଳୟ ଏବଂ ବିଶ୍ୱବିଦ୍ୟାଳୟରେ ଅନେକ ଶିକ୍ଷାଗତ କାର୍ଯ୍ୟକ୍ରମ ସହିତ ଭାରତରେ ଜାତୀୟ ଗଣିତ ଦିବସ ପାଳନ କରାଯାଏ । ଏହି ଅବସରରେ ୨୦୧୭ରେ, ଆନ୍ଧ୍ରପ୍ରଦେଶର ଚିତ୍ରପୁରର କୁପାମଠାରେ ରାମାନୁଜନ ଗଣିତ ପାର୍କ ଖୋଲାଯାଇଛି ।

## ଆଧାର 
ଶ୍ରେଣୀ:ଡିସେମ୍ବର ମାସର ପାଳିତ ଦିବସ
ହୀରା ଦେବୀ ୱାଇବା

**ହୀରା ଦେବୀ ୱାଇବା** (୯ ସେପ୍ଟେମ୍ବର ୧୯୪୦ - ୧୯ ଜାନୁଆରୀ ୨୦୧୧) ଜଣେ ଭାରତୀୟ ଲୋକ ସଙ୍ଗୀତ ଗାୟକ ଥିଲେ ଯିଏ ନେପାଳୀ ଭାଷାରେ ଗୀତ ଗାଉଥିଲେ । ତାଙ୍କୁ ନେପାଳୀ ଲୋକ ସଙ୍ଗୀତର ଅଗ୍ରଦୂତ କୁହାଯାଉଥିଲା । 

ତାଙ୍କର ଗୀତ ଚୁରା ତା ହୋଇନା ଅସ୍ତୁରା ନେପାଳୀ ଶୈଳୀର ପ୍ରଥମ ତାମଙ୍ଗ ସେଲୋ ଗୀତ ଥିଲେ ଯାହା ରେକର୍ଡ଼ିଙ୍ଗ ହୋଇଥିଲା । ହୀରା ଦେବୀ ୱାଇବା ପ୍ରଥମ ଲୋକ ସଙ୍ଗୀତ ଗାୟିକା ଥିଲେ ଯାହାଙ୍କର ଗୀତ ଏଚଏମ‌ଭି ତରଫରୁ ରେକର୍ଡ଼ କରାଯାଇଥିଲା । ଆକାଶବାଣୀର ସେ ଏକମାତ୍ର ଏ ଗ୍ରେଡ ନେପାଳୀ ଲୋକ ସଙ୍ଗୀତ ଗାୟିକା ଥିଲେ । ନେପାଳରେ ଥିବା ଏକ ମୁଖ୍ୟ ସଙ୍ଗୀତ ଗୃହ ତାଙ୍କର ଗୀତ ରେକର୍ଡ଼ କରିଥିଲେ ଓ ସେ ତାଙ୍କର ପ୍ରଥମ ନେପାଳୀ କଳାକାର ଥିଲେ ଯାହାଙ୍କର ଗୀତ ରେକର୍ଡ଼ ହୋଇ ଆଲବମ ତିଆରି ହୋଇଥିଲା । ରେଡିଓ ନେପାଳ, କୁର୍ସେଓଙ୍ଗ ନିମନ୍ତେ ୧୯୬୬ ମସିହାରେ ତାଙ୍କର ପ୍ରଥମ କରି ତିନୋଟି ଗୀତ ୧୯୬୬ ମସିହାର ରେକର୍ଡ଼ ହୋଇଥିଲା । କୁର୍ସେଓଙ୍ଗରେ ଥିବା ଆକାଶବାଣୀ ଷ୍ଟେସନରେ ସେ ୧୯୬୩ରୁ ୧୯୬୫ ପର୍ଯ୍ୟନ୍ତ ରେଡିଓ ଘୋଷକ ଥିଲେ ।

ହୀରା ଦେବୀ ୱାଇବାଙ୍କର ଗୀତମାନଙ୍କ ମଧରେ ଫରିୟା ଲ୍ୟାଇଦିୟେଚାନ (*Phariya Lyaaidiyechan,*), ଓରା ଦାଉଦି ଜାନ୍ଦା (*Ora Daudi Jaanda*) ଓ ରାମରି ତାଃ ରାମରି (*and Ramri tah Ramri*) ଉଲ୍ଲେଖନୀୟ ଲୋକପ୍ରିୟ ହୋଇଥିଲେ । ତାଙ୍କ ପିତାଙ୍କୁ ଶ୍ରଦ୍ଧାଞ୍ଜଳୀ ଦେବା ଉଦ୍ଦେଶ୍ୟରେ ସେ ସିଲିଗୁଡ଼ି ପାଖରେ ଥିବା କଦମତାଲାରେ ୨୦୦୮ ମସିହାରେ ସେ 'ଏସଏମ ୱାଇବା ଆନ୍ତର୍ଜାତୀୟ ସଙ୍ଗୀତ ଓ ନୃତ୍ୟ ଏକାଡେମୀ' ଖୋଲିଥିଲେ । 

## ମୃତ୍ୟୁ 
ହୀରା ଦେବୀ ତାଙ୍କର ନିଜ ଘରେ ଏକ ଦୁର୍ଘଟଣାରେ ପୋଡ଼ିଯିବା ଆଘାତ ଯୋଗୁ ୧୯ ଜାନୁଆରୀ ୨୦୧୧ ମସିହାର ମୃତ୍ୟୁ ବରଣ କରିଥିଲେ ।  ସେ ସଂସାରରେ ନବନୀତ ଆଦିତ୍ୟା ୱାଇବା ଓ ସତ୍ୟ ଆଦିତ୍ୟ ୱାଇବା ନାମକ ଦୁଇଟି ସନ୍ତାନ ଛାଡ଼ିଯାଇଥିଲେ ଯେଉଁମାନେ ତାଙ୍କ ଭଳି ସଙ୍ଗୀତଜ୍ଞ ହୋଇଛନ୍ତି ।

## ପୁରସ୍କାର
ହୀରା ଦେବୀଙ୍କୁ ନେପାଳି ଅକାଦେମୀ ପକ୍ଷରୁ ୧୯୮୬ ମସିହାରେ ମିତ୍ରସେନ ପୁରସ୍କାର, ୧୯୯୬ ମସିହାରେ ସିକ୍କିମ ସରକାରଙ୍କ ତରଫରୁ ମିତ୍ରସେନ ସ୍ମୃତି ପୁରସ୍କାର, ଭାନୁ ଅକାଦେମି ପୁରସ୍କାର,  ୨୦୦୧ ମସିହାର ଅଗମ ସିଂହ ଗିରି ପୁରସ୍କାର ଓ ଗୋର୍ଖା ସ‌ହୀଦ ସେବା ସମିତି ତରଫରୁ ଲାଇଫ ଟାଇମ ଅଚିଭମେଣ୍ଟ ପୁରସ୍କାର ମିଳିଥଲା । ନେପାଳ ସରକାର ତାଙ୍କୁ   ଗୋର୍ଖା ଦକ୍ଷିନା ବୋହୁ (Knighthood of Nepal) ସମ୍ମାନ, ସାଧନା ସମ୍ମାନ ଓ ମଧୁରିମା ଫୁଲ କୁମାରୀ ମାହାତୋ ପୁରସ୍କାର ପ୍ରଦାନ କରିଥିଲେ ।

## ଆଧାର
ଅନନ୍ତରାମ ମାଝି

**ଅନନ୍ତରାମ ମାଝି** (୧୦ ଜାନୁଆରୀ ୧୯୩୪ - ୨୫ ନଭେମ୍ବର ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଛଅ ଥର କାର୍ଯ୍ୟ କରିଥିଲେ । ୧୯୬୭, ୧୯୭୪, ୧୯୮୦, ୧୯୮୫, ୧୯୯୫ ଓ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାୟଗଡ଼ା ଓ ଲକ୍ଷ୍ମୀପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୨ୟ ଓ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଅନନ୍ତରାମ ମାଝି ୧୯୩୪ ମସିହାର ଜାନୁଆରୀ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଶି ମାଝି ଏବଂ ପତ୍ନୀଙ୍କ ନାମ ରାଜମଣି ମାଝି  ଓ ଲକ୍ଷ୍ମୀପ୍ରିୟା ମାଝି ।

## ରାଜନୈତିକ ଜୀବନ 
ଅନନ୍ତରାମ ମାଝି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଛଅ ଥର କାର୍ଯ୍ୟ କରିଥିଲେ । ୧୯୯୯ ମସିହାରେ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
ଅନନ୍ତରାମ ମାଝି ୨୦୦୭ ମସିହାର ନଭେମ୍ବର ୨୫ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୩ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୩୪ ଜନ୍ମ
ଶ୍ରେଣୀ:୨୦୦୭ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଉଷା ମଙ୍ଗେସକର

**ଉଷା ମଙ୍ଗେସକର** (ଜନ୍ମ : ୧୫ ଡିସେମ୍ବର ୧୯୩୫) ଜଣେ ଭାରତୀୟ କଣ୍ଠଶିଳ୍ପୀ । ସେ ଓଡ଼ିଆ ଓ ହିନ୍ଦୀ ସମେତ ମରାଠୀ, ବଙ୍ଗଳା, ମଣିପୁରୀ, କନ୍ନଡ଼, ନେପାଳୀ, ଭୋଜପୁରୀ, ଗୁଜରାଟୀ, ଅହମିୟା ଆଦି ଭାଷାର ଗୀତରେ କଣ୍ଠଦାନ କରିଛନ୍ତି । 

## ବ୍ୟକ୍ତିଗତ ଜୀବନ
ଲତା ମଙ୍ଗେସକର  ମଧ୍ୟ ପ୍ରଦେଶର ଇନ୍ଦୋରରେ ୧୯୩୫ ମସିହା ଡିସେମ୍ବର ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କର ପିତା ଦିନାନାଥ ମଙ୍ଗେସକର ଜଣେ ଶାସ୍ତ୍ରୀୟ ସଙ୍ଗୀତ ଗାୟକ ଓ ମଞ୍ଚ କଳାକାର ଥିଲେ । ତାଙ୍କ ମାତାଙ୍କ ନାମ ସୁଧାମତୀ ଥିଲା । ପରିବାରରେ ସେମାନେ ୪ ଭଉଣୀ ଓ ଗୋଟିଏ ଭାଇ ଥିଲେ । ଭଉଣୀ ଲତା ମଙ୍ଗେସକର, ଆଶା ଭୋସଲେ, ମୀନା ଖାଡ଼ିକର ଓ ଭାଇ ହୃଦୟନାଥ ମଙ୍ଗେସକର ସମସ୍ତେ ସଙ୍ଗୀତ ଶିକ୍ଷା କରୁଥିଲେ । ଉଷାଙ୍କର ଚିତ୍ରକଳାପ୍ରତି ମଧ୍ୟ ଆକର୍ଷଣ ରହିଥିଲା ।

## ବୃତିଗତ ଜୀବନ
୧୯୭୫ ମସିହାରେ ହିନ୍ଦୀ ଚଳଚ୍ଚିତ୍ର ଜୟ ସନ୍ତୋଷୀ ମାରେ କଣ୍ଠଦାନ କରି ଉଷା ଲୋକଲୋଚକୁ ଆସିଥିଲେ । ସେହି ଚଳଚ୍ଚିତ୍ର ପାଇଁ ତାଙ୍କୁ ଫିଲ୍ମଫେୟାର ପୁରସ୍କାରକୁ ମଧ୍ୟ ମନୋନୀତ କରାଯାଇଥିଲା । ମରାଠୀ ଚଳଚ୍ଚିତ୍ର *ପିଞ୍ଜର*ରେ ତାଙ୍କ ଗୀତ *ମୁଙ୍ଗଡ଼ା* ଅତ୍ୟନ୍ତ ଲୋକପ୍ରିୟ ହୋଇଥିଲା ।

### ଓଡ଼ିଆ ଚଳଚ୍ଚିତ୍ରରେ ଅବଦାନ
ଉଷା, ଅନେକ ଓଡ଼ିଆ ଚଳଚ୍ଚିତ୍ର ପାଇଁ କଣ୍ଠଦାନ କରିଛନ୍ତି । ସେ ମଧ୍ୟରେ ଅରୁନ୍ଧତୀ, ଅଭିମାନ, ହାକିମ ବାବୁ, ସମୟ ବଡ଼ ବଳବାନ ଆଦି ଅନ୍ୟତମ । 
ସେ ଗାଇଥିବା କିଛି ଲୋକପ୍ରିୟ ଓଡ଼ିଆ ଗୀତ :
* ଚୁପି ଚୁପି ଗୋରୀ କାନେ କହିଯାଏ ମହୁରୀ (ଅଭିମାନ)
* ଏଇ ଛୋଟ କଥାଟିଏ ଭୁଲନା (ଅରୁନ୍ଧତୀ)
* ହାଏ ହାଏ ବନ୍ଧୁରେ (ହାକିମ ବାବୁ)
* ମତେ ବାନ୍ଧି ନେରେ ପୁଲିସ ବାବୁ (ସମୟ ବଡ଼ ବଳବାନ)
* ମୁଁ ତୁମ ମଇନା, ମୁଁ ତୁମ ଆଇନା (ହାକିମ ବାବୁ)

## ସମ୍ମାନ ଓ ପୁରସ୍କାର
* ଶ୍ରେଷ୍ଠ ପ୍ରଚ୍ଚଦପଟ୍ଟ ଗାୟିକା ପୁରସ୍କାର - ୧୯୭୫ (ବିଏଫଜେଏ ପୁରସ୍କାର) - ଜୟ ସନ୍ତୋଷୀ ମା ଚଳଚ୍ଚିତ୍ର ପାଇଁ
* ଫିଲ୍ମଫେୟାର ଶ୍ରେଷ୍ଠ ପ୍ରଚ୍ଚଦପଟ୍ଟ ଗାୟିକା ପୁରସ୍କାରପାଇଁ ମନୋନୟନ - (୧୯୭୫  ଜୟ ସନ୍ତୋଷୀ ମା ଚଳଚ୍ଚିତ୍ର ପାଇଁ)
* ଫିଲ୍ମଫେୟାର ଶ୍ରେଷ୍ଠ ପ୍ରଚ୍ଚଦପଟ୍ଟ ଗାୟିକା ପୁରସ୍କାରପାଇଁ ମନୋନୟନ - (୧୯୭୭  ଇନକାର ଚଳଚ୍ଚିତ୍ର ପାଇଁ)
* ଫିଲ୍ମଫେୟାର ଶ୍ରେଷ୍ଠ ପ୍ରଚ୍ଚଦପଟ୍ଟ ଗାୟିକା ପୁରସ୍କାରପାଇଁ ମନୋନୟନ - (୧୯୮୦  ଇକରାର ଚଳଚ୍ଚିତ୍ର ପାଇଁ)
* ମିର୍ଚି ସମ୍ମାନ ଲାଇଫ ଟାଇମ ଆଚିଭମେଣ୍ଟ - ୨୦୨୦  
* ଲତା ମଙ୍ଗେସକର ସମ୍ମାନ - ୨୦୨୦-୨୧ (ମହାରାଷ୍ଟ୍ର ସରକାର ପ୍ରଦତ୍ତ)

## ଆଧାର
## ବାହାର ଆଧାର
* 

ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ଶ୍ରେଣୀ:୧୯୩୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ନିଭୋଲୁମାବ

**ନିଭୋଲୁମାବ**, ବ୍ୟବସାୟୀକ ନାମ **ଓପଡିଭୋ,** ଏକ ଔଷଧ ଯାହା ଅନେକ ପ୍ରକାରର କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ।   ଏଥିରେ ମେଲାନୋମା, ଫୁସଫୁସ କର୍କଟ, ବୃକ୍‌କୀୟ ଜୀବକୋଷ କର୍କଟ, ହଜକିନ୍ସ ଲିମ୍ଫୋମା, ମୁଣ୍ଡ ଏବଂ ବେକ କର୍କଟ, କୋଲୋନ୍ କର୍କଟ ଏବଂ ଯକୃତ କର୍କଟ ଅନ୍ତର୍ଭୁକ୍ତ |  ଏହା ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ ।   ନିଭୋଲୁମାବ ହେଉଛି ଏକ ମାନବ ଆଇଜିଜି୪ ମୋନୋକ୍ଲୋନାକ ଆଣ୍ଟିବଡି ଯାହା ପିଡି-୧କୁ ଅବରୋଧ କରି କାର୍ଯ୍ୟକ୍ଷମ ହୁଏ । 

୨୦୧୪ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ନିଭୋଲୁମାବକୁ ଅନୁମୋଦନ କରାଯାଇଥିଲା ।  ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଏହାର ନାମ ଲେଖା ଅଛି ।  ଯୁକ୍ତରାଜ୍ୟରେ ଏନଏଚଏସକୁ 2018 ସୁଦ୍ଧା ମାସକୁ ପ୍ରାୟ 5266 ପାଉଣ୍ଡ ଖର୍ଚ୍ଚ କରିବାକୁ ହୁଏ |  ଯୁକ୍ତରାଷ୍ଟ୍ରରେ ୨୦୧୯ ସୁଦ୍ଧା ଏହି ରାଶି ପ୍ରାୟ ୧୩,୫୫୬ ଆମେରିକୀୟ ଡଲାର ଅଟେ,   ଚାଇନାରେ ଏହା ପ୍ରାୟ ୭,୦୦୦ ଆମେରିକୀୟ ଡଲାର ଅଟେ।  ଏହା ଚାଇନିଜ ହାମଷ୍ଟର ଓଭାରି ଜୀବକୋଷ ବ୍ୟବହାର କରି ତିଆରି କରାଯାଏ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ହିମିରିକା ରଘୁନାଥ

**ହିମିରିକା ରଘୁନାଥ** (୧ ଫେବୃଆରୀ ୧୯୪୦ - ୨୧ ନଭେମ୍ବର ୧୯୮୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାୟଗଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ  ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ହିମିରିକା ରଘୁନାଥ ୧୯୪୦ ମସିହାର ଫେବୃଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହିମିରିକା ଗୁରିଆ ଓ ପତ୍ନୀଙ୍କ ନାମ ହିମିରିକା ଅରାଲୁ ।

## ରାଜନୈତିକ ଜୀବନ 
ହିମିରିକା ରଘୁନାଥ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ହିମିରିକା ରଘୁନାଥ ୧୯୮୪ ମସିହାର ନଭେମ୍ବର ୨୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୪୪ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୪୦ ଜନ୍ମ
ଶ୍ରେଣୀ:୧୯୮୪ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:୫ମ  ଓଡ଼ିଶା ବିଧାନ ସଭାର ସଭ୍ୟ
ମଦନ ଗୋପାଳ ସିଂହ

**ମଦନ ଗୋପାଳ ସିଂହ** (ଜନ୍ମ ୧୯୫୦, ଅମ୍ରିତସର) ଜଣେ ଭାରତୀୟ ଗୀତ ଲେଖକ, ସ୍ୱର ଲେଖକ, ଅଭିନେତା, ନାଟକ ପାଣ୍ଡୁଲିପି,ସମ୍ପାଦକ ଓ ବ‌ହୁଭାଷାବିତ୍ ଅଟନ୍ତି । ଅଧୁନା ସେ ସତ୍ୟବତୀ କଲେଜରେ ଇଂରାଜୀ ଭାଷାରେ ଶିକ୍ଷକ ଥିବା ବେଳେ ଛୁଟିରେ ନୂଆ ଦିଲ୍ଲୀରେ ଥିବା ନେହରୁ ମେମୋରିଆଲ ମିଉଜିଅମ ଓ ଲାଇବ୍ରେରୀର ବରିଷ୍ଠ ଫେଲୋ ଅଛନ୍ତି । ଖ୍ୟାତନାମା ପଞ୍ଜାବୀ କବି ହରଭଜନ ସିଂହଙ୍କର ସେ ପୁତ୍ର, ମଦନ ଗୋପାଳ ସିଂହ ଅନେକ କବିତା ଲେଖିଛନ୍ତି ଓ ଚଳଚ୍ଚିତ୍ର, କଳା ଓ ସାଂସ୍କୃତିକ ଇତିହାର ଉପରେ ବକ୍ତୃତା ଦେଇଛନ୍ତି ଓ ଏହା ବ୍ୟତୀତ ତାଙ୍କର କଳାକାର ଦଳ 'ଚାର ୟାର' ସାଥିରେ ଯାଇ ପୃଥିବୀର ଅନେକ ସ୍ଥାନରେ ପ୍ରଦର୍ଶନ କରିଛନ୍ତି । 

## ଲେଖା
ଅନୁପ ସିଂହଙ୍କର ପ୍ର‌ଯୋଜିତ ଓ ଆଲୋଚକ ପ୍ରଶଂସିତ ପଞ୍ଜାବୀ ଚଳଚ୍ଚିତ୍ର କିସ୍ସାର ବାର୍ତ୍ତାଳାପ ଓ ଗୀତ ମଦନ ଗୋପଳ ସିଂହ ଲେଖିଥିଲେ । ମଦନ ଜଣେ ନାଟକ ଲେଖକ ମଧ୍ୟ ଥିଲେ ଯିଏ ବିଖ୍ୟାତ ଗାୟକ ମଲ୍ଲିକାର୍ଜୁନ ମନସୁରଙ୍କ ଉପରେ ଲିଖିତ ୧୯୯୫ ମସିହାର ଜାତୀୟ ପୁରସ୍କାର ପାଇଥିବା ଚଳଚ୍ଚିତ୍ର 'ରସ‌‌ଯାତ୍ରା' ଲେଖିଥିଲେ । ସେହି ଚଳଚ୍ଚିତ୍ରକୁ 'ନନ୍ଦନ କୁଧ୍ୟାଡି' ନିର୍ଦ୍ଦେଶନା ଦେଇଥିଲେ । ସ୍ୱର୍ଗତ ରିତ‌ୱିକ ଘଟକଙ୍କର ଜୀବନୀ ଉପରେ ପର୍ଯ୍ୟବେଶିତ ଚଳଚ୍ଚିତ୍ର 'ଏକଟି ନ‌ଦୀର ନାମ'ରେ ସେ ସେହି ଚଳଚ୍ଚିତ୍ରର ନିର୍ଦ୍ଦେଶକ ଅନୁପ ସିଂହଙ୍କ ସାଥିରେ ଯୁଗ୍ମ ଭାବରେ ପଟକଥା ଲେଖିଥିଲେ । ୨୦୦୨ ମସିହାର ଏହି ଚଲଚ୍ଚିତର ଜାଞ୍ଜିବର ଆନ୍ତର୍ଜାତୀୟ ଚଳଚ୍ଚିତ୍ର ଉତ୍ସବରେ 'ଜି ଅରବିନ୍ଦନ' ପୁରସ୍କାର ପାଇଥିଲା ।

## ସଙ୍ଗୀତ
ରୁମି, ଶାହ ହୁସେନ, ସୁଲତାନ ବ‌ହୁ ଓ ବୁଲ୍ଲେ ଶାହଙ୍କର କବିତାକୁ ସ୍ୱର ଦେଇ ମଦନ ଗୋପଳ ସିଂହ ଗାଇଥିଲେ ଓ ବର୍ଟୋଲ୍ଟ ବ୍ରେଟ ,ଫ୍ରେଡେରିକୋ ଗାର୍ସିଆ ଲୋରକା ଓ ଜନ ଲେନ୍ନ‌ନଙ୍କର ଇମାଜିନ କବିତାମାନଙ୍କୁ ହିନ୍ଦୁସ୍ତାନୀ ଅନୁବାଦ କରି ସ୍ୱର ପ୍ରଦାନ କରିଥିଲେ ।  ଚଳଚ୍ଚିତ୍ର ମଧ୍ୟରେ କୁମାର ସାହାନୀଙ୍କର କସବ ଓ ଖୟାଲ ଗାଥା ଏବଂ ମନି କାଉଲଙ୍କର ୧୯୯୨ ମସିହାରେ ନିର୍ମିତ ଇଡିଅଟ ଚଳଚ୍ଚିତ୍ର ନିମନ୍ତେ ଗାଇଥିଲେ । ପ୍ରସିଦ୍ଧ କୁର୍ଦୋ-ପର୍ସିଆନ ଗାୟକ ଶାହରାମ ନ‌ଜେରିଙ୍କ ସହିତ ପୁରାତନ ସୁଫି ଟାଉନ ଇସଫାହାନ, ହମଦନ ଓ କେରମାନଶାହ ଗୁଡ଼ିକ ଭ୍ରମଣ କରିଥିଲେ ।  

ସ୍ମିଥସୋନିଆଲ ଲୋକଜୀବନ ଉତ୍ସବକୁ ସେ ଉପସ୍ଥାପକ ଓ ଗାୟକ ଭାବରେ ନିମନ୍ତ୍ରିତ ହୋଇ ଯାଇଥିଲେ ।  ମୀନୁ ଗୌର ଓ ଅବିର ବଜାଜ ନିର୍ଦ୍ଦେଶିତ ପାରାଡାଇଜ ଅନ ଏ ରିଭର ଡକୁମେଣ୍ଟାରୀ ଚଳଚ୍ଚିତ୍ରରେ ଗୀତ କମ୍ପୋଜ କରିଥିଲେ ଯାହା କାଶ୍ମିର ଉପରେ ଆଲୋକପାତ କରିଥିଲା ।

୨୦୦୩ ମସିହାର ସେ ଲୋକାର୍ଣ୍ଣୋ ଚଳଚ୍ଚିତ୍ର ଉତ୍ସବରେ ସବିହା କୁମାରଙ୍କର ବିଖ୍ୟାତ 'ଖାମୋସ ପାନି' ନିମନ୍ତେ ଶ୍ରେଷ୍ଠ ଚଳଚ୍ଚିତ୍ର ପୁରସ୍କାର ପାଇଥିଲା ଓ ସେ ସେଥିରେ ସଙ୍ଗୀତ କମ୍ପୋଜ କରିଥିଲେ ।

ପୃଥିବୀର ଆନେକ ସ୍ଥାନରେ ପ୍ରଦର୍ଶିତ ସଙ୍ଗୀତ ଭରା  "ଫନା -ରାଞ୍ଝା ରିଭିଜିଟେଡ" ଚଳଚ୍ଚିତ୍ରରେ ସଙ୍ଗୀତ କମ୍ପୋଜ କରିଥିଲେ । 

ଲଣ୍ଡନର ଦକ୍ଷିଣ ଏସିଆ ସିନେମା ଫାଉଣ୍ଡେସନ ତରଫରୁ ବିୟଣ୍ଡ ପାର୍ଟିସନ ଚଳଚ୍ଚିତ୍ରେ ସେ ସଙ୍ଗୀତ କମ୍ପୋଜ କରିଥିଲେ । 

ଏହା ବ୍ୟତୀତ ସେ ପ୍ରଦର୍ଶନ କରିଥିବା ଅନ୍ୟାନ୍ୟ ସ୍ଥାନମାନଙ୍କ ନାମ ଇଟାଲିର ଟାଉନ ହଲ ଉତ୍ସବ; ଇଟାଲିର ଅଲବେରୋବେଲ୍ଲ୍ଲୋରେ ଏକସପେରିମେଣ୍ଟ ୨୦୦୫; ନାଗପୁରର ଆହିଛତ୍ରଗଡ଼ ଦୁର୍ଗରେ ଫେବୃଆରୀ ୨୦୧୩ରେ ପୃଥିବୀ ସ୍ପିରିଟ ଉତ୍ସବ ଇତ୍ୟାଦି ସ୍ଥାନମାନଙ୍କରେ ପ୍ରଦର୍ଶନ କରିଥିଲେ ।

## ଆଧାର